Председателствали: председателят Александър Йорданов и зам.-председателят  Снежана Ботушарова\nПРЕДСЕДАТЕЛ АЛЕКСАНДЪР ЙОРДАНОВ (звъни): Уважаеми госпожи и господа народни представители! Откривам днешното заседание на Тридесет и шестото Народно събрание. Най-напред ще ви запозная с парламентарния контрол за утре, 15 април.\nУтре, 15 април 1994 г., петък, следва да се отговори на следните актуални въпроси и питания.\n1. Заместник-министър председателят и министър на труда и социалните грижи Евгений Матинчев следва да отговори на актуални въпроси от народните представители  Елена Поптодорова, Румяна Куртева и Донка Дончева и на питания от народните представители Стефан Савов, Иван Костов, Златка Русева, Екатерина Михайлова и Николай Христов и на питане от народния представител Динчо Павлов.\nС писмо # 02-00-135/14.04.1994 г. заместник-министър председателят Евгений Матинчев е поискал отлагане на отговора на актуалния въпрос на народния представител Звездалин Кафеджиев на основание чл. 74, ал. 3 от правилника за организацията и дейността на Народното събрание.\n2. Заместник-министър председателят и министър на търговията Валентин Карабашев следва да отговори на актуални въпроси от народните представители Гинчо Павлов и Тошо Пейков и на питане от народния представител Руслан Сербезов.\n3. Министърът на правосъдието Петър Корнажев следва да отговори на актуален въпрос от народния представител Евгени Друмев и на питания от народните представители Васил Златаров и Тошо Пейков. РД/ВЙ 66.1\n4. Министърът на вътрешните работи Виктор Михайлов следва да отговори на актуални въпроси от народните представители Едвин Сугарев и Христо Марков.\n5. Министърът на транспорта Кирил Ерменков следва да отговори на актуални въпроси от народните представители Тошо Пейков и Христо Марков и на питания от Васил Златаров.\n6. Министърът на земеделието Георги Танев следва да отговори на актуални въпроси от народните представители Милко Енчев и Христо Марков и на питания от народните представители Тошо Пейков и Васил Златаров.\nНародният представител Стойчо Шапатов ще зададе допълнителни въпроси по отговор на питане от 25 март.\nНародният представител Йордан Куцаров ще изрази отношение по писмен отговор на питане.\n7. Министърът на здравеопазването Танчо Гугалов следва да отговори на актуални въпроси от народните представители Христо Марков и Петя Шопова и на питане от народните представители Румяна Куртева и Донка Дончева.\n8. Министърът на промишлеността Румен Биков следва да отговори на актуални въпроси от народните представители Маньо Манев и Петър Балабанов.\n9. Министърът на науката и образованието Марко Тодоров следва да отговори на актуални въпроси от народните представители Станка Величкова, Донка Дончева и Костя Караиванов.\nВ заседанието утре няма да участват министрите Стоян Александров и Валентин Александров, поради отсъствие от страната; министрите Станислав Даскалов и Христо Тотев, поради заетост с официални посещения у нас на чужди делегации и министър Ивайло Знеполски, поради годишен отпуск.\nГоспожа Миленова, заповядайте.\nЕЛИСАВЕТА МИЛЕНОВА (ПС на БСП, БЛП, ОПТ, ПХЖД, ХРП, СМС,  ФБСМ, НЛП "Стефан Стамболов" и СДПД "Ера-3"):  Извинявайте, че си позволявам да Ви задам един процедурен въпрос, господин председателю, но прави впечатление на много хора, които слушат петъчните питания, че г-н министърът на промишлеността Биков винаги е толкова накрая, че много седмици подред не може да отговори на нито един въпрос, зададени му от депутати. Хората 66.2 попитаха дали има възможност той да бъде сложен в по-предната част, че да чуят хората, които са навън от тази зала, които се интересуват от собствените си съдби, какво ще отговори министърът на промишлеността на зададените въпроси.\nПРЕДСЕДАТЕЛ АЛЕКСАНДЪР ЙОРДАНОВ: Сега по предложенията за дневен ред. Ще ги докладвам по реда на тяхното постъпване.\nИма постъпило предложение - проект за решение още на 8 декември 1992 г. Вносител е народният представител Гинчо Павлов и е свързано с проект за решение на Народното събрание за недопускане използването на територията, акваторията и въздушното пространство на Република България от чужди военни сили, заявили намерения за участие във въоръжения конфликт между воюващите в бивша Югославия страни.\nРешението е било разпределено на съответните комисии. Становища от тези комисии не са получени. Процедурно срокът е изтекъл. Ние разговаряхме на Председателския съвет по този въпрос и смятаме, че проблемите, които се засягат в това проекторешение, вече са станали част от една декларация на Народното събрание, която то прие наскоро. Така че по принцип идеите на проекторешението са намерили парламентарна защита и подкрепа.\nИ аз се обръщам към господин Павлов дали той поддържа процедурно своето предложение за включване в дневния ред? От процедурна гледна точка проблеми няма. Но въпросът е изключително важен и е нормално и естествено, ако върху него се настоява да се вземе решение, наистина по него да се произнесат спациализираните комисии, главно Комисията по националната сигурност и Комисията по външна политика.\nГИНЧО ПАВЛОВ (ПС на БСП, БЛП, ОПТ, ПХЖД, ХРП, СМС, ФБСМ,  НЛП "Стефан Стамболов" и СДПД "Ера-3"): Господин председател, сегашната ситуация поставя на изпитание чл. 84, т. 11 от Конституцията. Аз разбирам необходимостта от набиране на повече информация.\nЕто защо, без да оттеглям предложението си, настоявайки на него, предлагам то да се разглежда като точка втора от днешния дневен ред.\nПРЕДСЕДАТЕЛ АЛЕКСАНДЪР ЙОРДАНОВ: Тоест, Вие предлагате то да бъде точка втора?\nГИНЧО ПАВЛОВ (от място): Да.\nПРЕДСЕДАТЕЛ  АЛЕКСАНДЪР ЙОРДАНОВ: Тогава ще го оставим за момент настрани и ще преминем към предложенията за точка първа в дневния ред.\nИма постъпило предложение от народния представител Пламен Денчев точка първа да бъде проект за решение # 103 00 27 за даване на гаранции за снемане на отговорност при възникване на ядрена вреда в АЕЦ "Козлодуй", внесено от Министерския съвет на 18 февруари 1994 г.\nТова е предложениие за точка първа. Това е точка 7 в дневния ред и всъщност предложението е точка 7 да стане точка 1 за промяна в дневния ред.\nМоля режим на гласуване. Моля гласувайте това предложение.\nМоля прекратете гласуването и посочете резултата. Гласували 202 народни представители, за 27, против 82, въздържали се 93.\nПредложението не се приема. 66.4\nПостъпило е предложение от господин Златимир Орсов точка първа да бъде второто гласуване на проекта на Закон за устройство на съдебната власт.\nТя си е под точка първа и без това предложение.\nГосподин Орсов, заповядайте.\nЗЛАТИМИР ОРСОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Господин председателю, изглежда се налага да дам някои разяснения по предложението, което съм направил. Направил съм го, тъй като ми е известен Вашият променлив нрав по този въпрос - един ден, според Вас, гласуваният закон, изчерпването на гласуването по предложените текстове означава, че точката отпада. Днес обаче сте на друго мнение. И за да се гарантирам срещу едни такива веселящини, аз съм пуснал такова предложение и настоявам то да се гласува, за да няма недоразумения. (Шум в залата)\nТой настоява да се гласува. Нека да гласуваме очевидното.\nГласуваме за това точка първа от дневния ред да бъде второто четене на Закона за устройство на съдебната власт.\nМоля, гласувайте! (Шум и реплики в блока на СДС)\nТоест, точка първа да стане точка първа. Това гласуваме.\nГласували 199 народни представители, за 106, против 85, въздържали се 8.\nПредложението на господин Орсов се приема.\nПостъпило е предложение от народния представител Асен Мичковски точка първа от дневния ред да бъде обсъждане на програмата за приватизация на държавни предприятия за 1994 г. и приемане решение на Народното събрание за одобряване на програмата.\nГласували 199 народни представители, за 18, против 93, въздържали се 88 народни представители.\nПоследното предложение за точка първа е на народния представител Невен Пенев - точка първа да стане Законопроект за изменение и допълнение на Закона за движението по пътищата. МС/КТ 67.1\nМоля, гласувайте това предложение! (Шум и реплики)\nСега това е точка четвърта.\nГласували 204 народни представители, за 112, против 35, въздържали се 57. (Възгласи на одобрение от блока на СДС, шум и реплики)\nПредложението на господин Невен Пенев се приема и става точка първа.\nСега пристъпваме към предложението на народния представител Гинчо Павлов.\nТой уточни, че е за точка втора и, ако бъде гласувано тогава съдебната власт отива на трето място.\nМоля, режим на гласуване. Гласуваме предложението на народния представител Гинчо Павлов за проект за решение на Народното събрание за недопускане използуването на територията, акваторията и въздушното пространство на Република България от чужди военни сили да бъде точка втора.\nГласували 205 народни представители, за 160, против 19, въздържали се 26.\nПредложението на господин Павлов се приема.\nТака дневният ред придоби следния вид:\nПърва точка е Законопроектът за движението по пътищата.\nВтора точка е проектът за решение, който току-що гласувахме на господин Гинчо Павлов.\nТрета точка е съдебната власт и т.н.\nМоля, председателят на Законодателната комисия да докладва точка първа от дневния ред, а именно - Законопроектът за изменение и допълнение на Закона за движение по пътищата. 67.2\tДОКЛАДЧИК АЛЕКСАНДЪР ДЖЕРОВ: Благодаря Ви.\nУважаеми господин председател, уважаеми колеги! Закон за изменение и допълнение на Закона за движение по пътищата - първо четене. Това е един сравнително кратък законопроект, който се състои от три параграфа.\nСега действащият чл. 4 гласи:\nЧл. 4. Пътни превозни средства могат да притежават държавата, кооперациите и обществените организации и гражданите."\nСмятаме, че това е един стар текст, който не може повече да остане в закона, предвид на което предлагаме неговата отмяна.\nИли в – 1 от докладвания законопроект чл. 4 се отменя.\nТрябва да ви докладвам, че законопроектът е съставен въз основа на всички направени предложения и всъщност всички направени предложения, а те са няколко, се събират в тези три параграфа.\nМоля, госпожо председател, да поставите на гласуване предложения – 1, съгласно който чл. 4 се отменя.\nПРЕДСЕДАТЕЛ СНЕЖАНА БОТУШАРОВА: Законопроектът се разглежда на първо четене.\nДОКЛАДЧИК АЛЕКСАНДЪР ДЖЕРОВ: Да, извинявайте. Без да искам, направих грешката, че сме минали на второ четене. Тук става дума за гласуване на първо четене.\nКакви са основанията? Народното събрание в началото на тази година постави на гласуване един законопроект за изменение и допълнение на Закона за движение по пътищата. Този законопроект, който докладвахме пред уважаемите колеги, беше на базата на предложенията на Министерския съвет, така както те бяха внесени. Впоследствие обаче се установи, че следва да бъдат направени още няколко изменения. Същевременно се установи, че е настъпила реакция от страна на Министерството на вътрешните работи досежно един от текстовете, който според ръководството на отдел "КАТ" и на ръководството на Националната полиция утежнява продажбите на нови и втора употреба леки коли.\nСъобразно това бяха направени няколко предложения от народни представители, включително и от господин Ескенази, от мен, от господин Димитър Велев, от председателя на Комисията по транспорта господин Ремзи Осман, както и от народния представител господин Асен Мичковски. Това именно показа, че трябва да СтБ/ЙА 68.1 бъдат направени съответните промени.\nЗаконодателната комисия се събра, обедини всички тези предложения и там, където имаше различия между отделните автори, между отделните вносители, тези различия бяха отстранени. Различията не бяха в целта, която се търсеше и преследваше. Различията бяха по-скоро в редакцията, в оформянето на текста.\nПри това положение аз бих казал, че докладваният и представен ви законопроект е съчетание на законопроектите, внесени от господата Илко Ескенази, Александър Джеров, Димитър Велев, Асен Мичковски, Ремзи Осман.\nАз бих помолил, ако председателят на Комисията по транспорта сметне за необходимо, да вземе и той отношение. Но на мен ми се струва, че ние ще се обединим тук около законопроекта, който е съвсем кратък, съдържа три текста. И ако това действително е така, ще помоля уважаемите колеги да се съгласят след първото четене и приемане на първо четене, да преминем веднага към второ четене. По този начин този въпрос направо ще бъде решен още днес и то в един кратък интервал от време.\nПРЕДСЕДАТЕЛ СНЕЖАНА БОТУШАРОВА: Аз моля вносителите на законопроектите да вземат отношение, тъй като става дума за четири законопроекта и както е практиката, всеки един от тях се гласува на първо четене поотделно по принцип. Но ако те смятат, че в текста, който е предложен от името на Законодателната комисия, е включено всичко, все пак залата ще трябва да реши преди второто гласуване как да се постъпи.\nГосподин Велев, имате думата. Вие сте един от вносителите на законопроекта.\nДИМИТЪР ВЕЛЕВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаеми колеги, аз подкрепям общия законопроект, който се внесе от Законодателната комисия, и смятам, че няма основание останалите вносители специално по изменението на точка шеста да не се съгласят с него. Още повече, те заявиха това.\nМисля, че не е необходимо да отнемаме много време на Народното събрание, тъй като всеки знае за какво става въпрос. Става въпрос да се избегне една бюрократична задължителна форма за регистрация на моторни превозни средства чрез нотариално 68.2 заверени подписи от вносителите на автомобили, след това да се налага при прехвърлянето им нова регистрация - нещо, което изключително много усложняв търговската дейност с автомобили и моторни превозни средства.\nАз бих искал да посоча само два аргумента в предлагания законопроект.\nПървото и основното, което би трябвало да се посочи, е, че поначало се въвежда като задължителна форма писмената форма при прехвърлянето на автомобили. Както е било и досега. Изключението е единствено само при прехвърляне собствеността на регистрирани автомобили, а не въобще на всички моторни превозни средства. Какво представляват автомобилите е посочено в закона и в Правилника за приложението на Закона за движение по пътищата.\nПри това положение се създава възможност автомобилите, които се внасят в страната - нови и други, които са с временна регистрация - да осъществяват продажбите само с писмен договор. Аз мисля, че това е правилно, защото писменият договор е всъщност документът, който удостоверява сделката, а такава удостоверителност е необходима пред органите на КАТ, когато се извършва самата регистрация.\nЩо се отнася до чл. 4, който се предлага да се отмени, той е напълно излишен, бих казал, не е необходимо непременно да държим да остане той. В него се посочва кой може да притежава моторни превозни средства. Съгласно Закона за собствеността всички физически и юридически лица, които са правни субекти, могат да притежават моторни превозни средства.\nПри това положение, колеги, аз мисля, че всички ще се обединим и ще отстраним този недостатък в нашия закон, който по някаква, бих казал, неясна причина или по някаква грешка миналия път ние допуснахме да бъде приет.\nВсъщност това е, което аз бих искал да обоснова. Смятам, че всички колеги ще ме подкрепят.\nПРЕДСЕДАТЕЛ СНЕЖАНА БОТУШАРОВА: Благодаря Ви, господин Велев.\nДруг вносител на законопроект е господин Мичковски. Ще вземе ли думата господин Мичковски? Не го виждам.\nГосподин Ремзи Осман е вносител на законопроект, но 68.3 доколкото разбирам, той изразява съгласие с внесения общ текст.\nСтановището на комисията по транспорта е раздадено, господин Джеров го докладва.\nКакто разбирам, до тук проблеми по законопроектите няма.\nИска ли думата някой от уважаемите народни представители, за да вземе отношение към предложения законопроект за изменение и допълнение на Закона за движение по пътищата от Законодателната комисия, който е вариант на всички направени предложения?\nГосподин Невен Пенев иска думата. Заповядайте! 68.4\nНЕВЕН ПЕНЕВ (СДС): Уважаема госпожо председател, дами и господа народни представители! Аз се изправям пред вас, за да пледирам приемането на първо, а по възможност, и на второ четене на този законопроект за изменение и допълнение на Закона за движение по пътищата.\nУважаеми колеги, преди около два месеца тук, в тази зала заедно с вас ние приехме измененията на Закона за движение по пътищата. Но мисля, че днес ние сме длъжни да направим две неща. Първо, да признаем, че тогава допуснахме една грешка, особено с приемането на чл. 6 в сегашното му състояние. И второ, да се извиним на многобройните търговци и производители на пътни превозни средства за неприятностите, които ние им причинихме.\nТук преди мен господин Джеров, а и други колеги може би - колегата Димитър Велев, се изказаха, че със сега действащия чл. 6 от Закона за движението по пътищата се създават непреодолими пречки на търговците на автомобили, независимо дали те са нови или втора употреба. Аз бих искал да допълня тази теза, че с този чл. 6 и свързания с него чл. 8 се създават непреодолими пречки не само на търговците, но и на производителите не само на автомобили, но и на всички други видове селскостопанска техника, които могат да се включат под клаузата пътни превозни средства.\nРазрешете ми да прочета пред вас едно съвсем кратко писмо от завод "Ретра" - Нова Загора, което казва така:\n"Съгласно чл. 6 от Закона за изменение и допълнение на Закона за движение по пътищата ние, производителите на всички видове ремаркета, колесни трактори и товарни автомобили сме принудени да преустановим продажбите на произвежданите от заводите изделия по следните причини.\n1. По смисъла на чл. 6 ние сме задължени да регистрираме в КАТ всяко ремарке, трактор или автомобил, да получим регистрационни номера и след това с всеки клиент да извършваме в съда прехвърляне с писмен договор, нотариално заверен. (Подчертавам, с всеки един отделен клиент)\n2. Това е практически невъзможно и противоречи на чл. 18 от правилника за упражняване правата на собственост на държавата в предприятията. Съгласно чл. 6 от Закона за изменение и допълнение на ЗДП ние се явяваме собственици с регистрацията и нашите ББ/ЛТ 69.1. изделия стават основни средства. Следователно ние нямаме право да ги продаваме на частни лица без търг."\nС този чл. 6 и свързания с него чл. 8, уважаеми колеги, ние сме създали един истински – 22 в нормативната база.\nЗатова ще ми позволите още веднъж да пледирам към всички вас да подкрепите единодушно предложените от Законодателната комисия изменения.\nПРЕДСЕДАТЕЛ СНЕЖАНА БОТУШАРОВА: Благодаря, господин Пенев.\nНяма други народни представители, които да искат думата.\nВ такъв случай пристъпваме към гласуване на първо четене на законопроекта.\nМоля, режим на гласуване! Моля, уважаеми колеги, гласувайте!\nГласува се текстът, който е предложен от Законодателната комисия. Гласува се на първо четене законопроектът за изменение и допълнение на Закона за движение по пътищата.\nРезултатът: от общо гласували 165 народни представители, от тях 164 са гласували за, против - няма, 1 се въздържа.\nГосподин Джеров направи предложение, подкрепено и от останалите взели думата колеги, сега на същото заседание да стане и второто четене на законопроекта. Но това трябва да се реши с гласуване.\nМоля, режим на гласуване! Гласува се предложението сега да стане и второто четене на законопроекта.\nРезултатът: от общо гласували 171 народни представители, 170 са гласували за, против - няма, 1 се въздържа.\nМоля, господин Джеров, да докладвате на второ четене законопроекта.\nОтносно заглавието не може да има спорове, защото то е шаблонното: Закон за изменение и допълнение на Закона за движение по пътищата.\n– 1. Член 4 се отменя.\nТова е съдържанието на текста. Различия няма. 69.2.\nПРЕДСЕДАТЕЛ СНЕЖАНА БОТУШАРОВА: Моля, режим на гласуване! Гласува се на второ четене – 1 на Закона за изменение и допълнение на Закона за движение по пътищата. Моля, гласувайте!\nРезултатът: от общо гласували 175 народни представители, 174 са гласували за, против - няма, 1 се въздържа.\nПараграф 1 е приет на второ четене.\nИмате думата, господин Джеров, за следващия текст.\nПараграф 2 има следното съдържание:\n"Член 6 се изменя така:\nЧл. 6. Собствеността на моторни превозни средства се прехвърля с писмен договор. При прехвърляне собствеността на регистрирани автомобили, подписите на страните трябва да бъдат нотариално заверени".\nПРЕДСЕДАТЕЛ СНЕЖАНА БОТУШАРОВА: Предложения по текста няма. И думата не се иска.\nВ такъв случай, моля режим на гласуване. Гласува се – 2.\nРезултатът: от общо гласували 175 народни представители, 175 са гласували за, против - няма, въздържали се - няма.\nПараграф 2 е приет на второ четене.\nГосподин Джеров, имате думата!\nСледва – 3, който е последен.\n1. В ал. 2, точка 2 се отменя.\n2. Точки 3 и 4 стават съответно точки 2 и 3."\nТова е съдържанието на предложения – 3.\nПредложения до този момент не са постъпили.\nПРЕДСЕДАТЕЛ СНЕЖАНА БОТУШАРОВА: Моля, режим на гласуване! Гласува се текстът на – 3!\nРезултатът: от общо гласували 181 народни представители, 127 са гласували за, 30 против, 24 се въздържат.\nС това днес бе приет на първо и на второ четене Законът за изменение и допълнение на Закона за движение по пътищата. 69.3.\nТочка първа от дневния ред е изчерпана.\nПРОЕКТ ЗА РЕШЕНИЕ ЗА НЕДОПУСКАНЕ ИЗПОЛЗВАНЕТО НА ТЕРИТОРИЯТА, АКВАТОРИЯТА И ВЪЗДУШНОТО ПРОСТРАНСТВО НА РЕПУБЛИКА БЪЛГАРИЯ ОТ ЧУЖДИ ВОЕННИ СИЛИ, ЗАЯВИЛИ НАМЕРЕНИЕ ЗА УЧАСТИЕ ВЪВ ВЪОРЪЖЕНИЯ КОНФЛИКТ МЕЖДУ ВОЮВАЩИТЕ В БИВША ЮГОСЛАВИЯ СТРАНИ.\nВ момента решението се ксерокопира. Ще бъде готово за раздаване на народните представители след 10 минути. Тъй като мнозино го искаха да го видят, то е постъпило в края на декември 1992 г., давам 10 минути почивка, за да има възможност решението да стигне до вас, уважаеми колеги.\n16 ч. и 40 м.\nПРЕДСЕДАТЕЛ СНЕЖАНА БОТУШАРОВА: Уважаемите народни представители да заповядат в пленарната зала!\nРешението е раздадено на всички. Имаше време, за да се запознаете с него.\nМоля, господа квесторите да поканят народните представители да влязат в залата!\nМоля народните представители да влязат в пленарната зала!\nПо процедурен въпрос ли искате думата?\nЗаповядайте, господин Караиванов.\nКОСТЯ КАРАИВАНОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаема госпожо председателствуваща, от името на Парламентарния съюз за социална демокрация искаме половин час почивка.\nПРЕДСЕДАТЕЛ СНЕЖАНА БОТУШАРОВА: Давам половин час почивка. (Звъни)\n(16 ч. и 45 м.)\nВЙ/КТ 70.1(След почивката)\n(17 ч. и 30 м.)\nПРЕДСЕДАТЕЛ СНЕЖАНА БОТУШАРОВА (звъни): Уважаеми колеги, продължаваме. Надявам се, че почивката е била достатъчна, за да се разгледа и решението, което вече е предоставено на народните представители. Така че сме на точка втора - проект за решение на народния представител Гинчо Павлов.\nПредлагам господин Павлов да вземе думата и като вносител на това решение да изложи своите мотиви.\nГИНЧО ПАВЛОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаема госпожо председателстваща, уважаеми колеги! На вас ви е направило предполагам впечатление, че проектът за решение внесен в края на 1992 г., т.е. близо половин година преди приемането на декларацията. Затова бих помолим в разсъжденията си да не се обвързваме с една или друга конкретна ситуация, а да приемем едно принципно решение, което да гарантира правно официалната позиция на Република България. Да бъдат избегнати неловки моменти като натиск, като совалки на дипломати и т.н.\nЕто защо предвид на това, че решението беше внесено от 1992 г., а сега имаме една конкретна ситуация. Аз разбира се го поддържам.\nСТЕФАН САВОВ (от място): Коя е конкретната ситуация, защото не всички народни представители я знаят.\nГИНЧО ПАВЛОВ: Аз мисля, че по отношение на конкретната ситуация ще стане дума, конкректната ситуация, че имаме приета декларация. Конкретната ситуация, че навсякъде се говори за натиск, навсякъде се налага една позиция да се отстоява и да се базираме на една декларация, която съгласно чл. 86, ал. 2 няма  задължителен характер. И така нататък. Затова аз бих предложил просто промени в текста, които не се различават от първоначално предложения вариант. Тоест точка първа да гласи: "Не разрешава използването на територията, акваторията и въздушното пространство на Република България за преминаване на чужди войски, включително и под егидата на ООН, за действия в страните на бивша Югославия. Това кореспондира и хармонира с текста на декларацията, която приехме.\nТочка втора и точка трета предлагам да нямат промени. СМ/ЙА 71.1\nНадявам се, че ще бъдат изложени аргументи за и против. Готов съм, ако е необходимо да се намесвам в диалог, ако се получи. Просто в заключение, бих искал да припомня на уважаемите колеги наличието в Конституцията на Република България на чл. 84, т. 11.\nПРЕДСЕДАТЕЛ СНЕЖАНА БОТУШАРОВА: Искам само да напомня, че това решение е разпределено на три комисии - законодателна, Комисия по националната сигурност, Комисия по външната политика. Няма депозирано становище на нито една от тях. Сега също моля да съобразите и следното. Внесено е едно решение. Няма становище на комисии. В момента се правят предложения за промяна в текста от самия вносител. Маркирам само процедурната ситеация.\nИмате думата. Господин Савов заповядайте.\nСТЕФАН САВОВ (СДС): Уважаема госпожа председателстваща, уважаеми колеги! Явно е, че тук се отнася за нещо сериозно и още по-парадоксално е, че за този сериозен случай голяма част от депутатите включително и аз, научаваме от журналистите в кулоарите. Те ме запитват, какво ми е мнението за преминаването на някакви, не зная материали, войски, чудесии. Аз казах, че аз нямам никаква информация по този въпрос. Не мога затова да коментирам.\nГосподин Гинчо Павлов, неговата  декларация  е  много обща. Ние поначало имаме една декларация, която мисля че не беше лоша и с която се запазваше напълно суверинитета на България. Но ние си говорим тук така все едно, че един знае, а друг не знае. А в това време някои говорят, че още утре сутринта ще щели да започнат да минават някакви конвои.\nИзвинявайте, но това тогава не е парламент. Ако трябва да направим закрито заседание, да направим закрито заседание, ако не може да се говори. Аз дори се питам, какво мога да говоря и какво не мога да отговоря.\nТака както е поставен от господин Гинчо Павлов, за мен не е коректно написано, в смисъл, че има много работи, които трябва да се изглаждат. И фактически дори е ненужно това решение да го гласуваме, защото ние имаме една декларация по този повод.\nНо моля ви се, нека не се правим на щраусови птици. Нека излезне господин министъра на външните работи, нека обясни 71.2 на нас, ако има нещо, което е тайно да направим закрито заседание. Нека обясни за какво става въпрос. То не е свързано пряко нито с чужди войски, нито с нищо, а то е свързано с нещо, което научавам от журналистите по коридорите от съвсем друго естество.\nНа мен ми се струва, че във всеки случай правителството каквото и да е решило е решило нещо, което не е от неговите правомощия. (Ръкопляскания) Защото от правомощията на парламента, ние сме парламентарна република и от правомощията на парламента са тези въпроси. Вие виждате тук за две минути имах възможност да говоря с министъра на външните работи. Той ми каза отхвърлете това. Как ще отхвърлим това, казвам това, защото не го зная какво е точно животно това. След като не го знаем и министъра трябваше преди това да дойде и тук да изясни нещата. Преди всичко аз смятам, че не е достатъчно министъра на външните работи, а тук трябваше да бъде и министъра на народната отбрана или негов заместник. Проблемът е много бих казал, неясен и усложнен от действията на правителството. Защото вече ние сме поставени пред едни свършени факти, които аз за съжаление, не зная как бих постъпил, лично говоря, защото ние Съюзът на демократичните сили нямахме време да обсъждаме, защото не знаем за какво става въпрос точно.\nТака че първо бих искал, уважаема госпожо председател, да извикате министъра на отбраната, ако се е върнал от Турция, ако не негов представител.\nВторо да излезне господин министъра на външните работи господин Даскалов да обясни на нас за какво става въпрос. И трето искам да кажа, на всеослушание, че именно и този ход на правителството показва, че има гаф и че това правителство въобще не е на мястото си и не може да действа. (Ръкопляскания от блока на СДС)\nПРЕДСЕДАТЕЛ СНЕЖАНА БОТУШАРОВА: Господин Филип Ишпеков има думата. За изказване нали, господин Ишпеков? Заповядайте от името на парламентарната група.\nФИЛИП ИШПЕКОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера.3"): Госпожо председател, уважаеми колеги! Аз искам да информирам парламентарната зала, че тази сутрин по инициатива на Комисията за външна политика 71.3 беше изслушано ръковдството на Министерството на външните работи по въпроса за преминаване на чужди военни сили през територията на Република България.\nРЕПЛИКА ОТ БЛОКА НА СДС: Чии сили?\nФИЛИП ИШПЕКОВ: Сили на организация на Обединените нации. Господине отговарям Ви. Аз ще си кажа мнението, не бих желал сега да говоря по този въпрос.\nНие за съжаление по редица процедурни съображения не можахме да изработим съображение и становище на Комисията по външна политика по този въпрос.\nИзползвам случая на присъствието на министъра на външните работи тук, за да формулирам и разбира се възможността, че въпроса е включен в дневния ред, за да формулирам едно искане.\nПърво, аз считам, че парламентарната зала, това е мнението и на нашата парламентарна група трябва да бъде информирана подробно от правителството, от министъра на външните работи и министъра на отбраната или началника на Генералния щаб за това решение.\nИскам да поставя съвършенно кон кретен въпрос, който е в духа на това, което постави господин Савов тук.\nПърво, господин министре, правителството какво решение е взело за пропускане на силите или да се обърне към парламента, да иска съгласие всъответствие с чл. 84, т. 11 мисля че е от Конституцията.\nВторо, пред мене е чл. 43 на Устава на Организацията на обединените нации, въз основа на който, както ни беше казано, правителството е решило този въпрос. Аз няма да чета целия член, а ще прочета само заключението. След като се констатира, че всички членове на организацията с цел да допринесат за поддържането на международния мир и сигурност и т.н. са длъжни да оказват всяческо съдействие на инициативата на Организацията на обединените нации, послушайте заключението на този член: "Съответни споразумения по тези въпроси се сключват между Съвета за сигурност и членовете на организацията или между Съвета за сигурност и други членове на организацията". И обърнете внимание: "и подлежат на ратификация от подписалите ги държави съгласно техния конституционен ред". (Оживление) А конституционният ред в Република България е съвършено ясен.\nПоради това моят въпрос, на който бих желал да получа отговор, е: за какво решение се отнася - дали за пропускане на сили или правителството да се обърне към парламента за получаване на съгласие по този въпрос.\nПРЕДСЕДАТЕЛ СНЕЖАНА БОТУШАРОВА: Уважаеми колеги, аз искам, понеже в думите на господин Савов имаше вметнато, да кажа, че сега ще се обадя до Министерството на отбраната. Има няколко предложения и ми позволете да ги споделя.\nАко преценявате, че въпросът се нуждае от закрито заседание, моля по съответния ред да се направи предложение. Това е едното.\nПредложението на господин Ишпеков да се изслушат началникът на Генералния щаб и министърът на отбраната. След малко ще имам информация. Ако е за началника на Генералния щаб, залата трябва да реши, но това вече е друга процедура - изслушване.\nИзобщо ако нещата вървят не към приемане на решение, а към изслушване, това вече трябва да влезе в друга процедура. Затова моля да се изясни какво точно ще правим. Има един проект за решение. Ако имате и други въпроси и предложения, моля да ги поставите, за да улесните да се работи по тази точка.\nГоспожа Мариела Митева иска думата, заповядайте.\nМАРИЕЛА МИТЕВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Госпожо председател, предЦМ/КП 72/1. ложението на нашата парламентарна група е не да влезне в процедура просто на изслушване на началника на Генералния щаб или на министъра на отбраната, а да си остане в процедурата за вземане на решение, като началникът на Генералния щаб, министърът на отбраната и министърът на външните работи бъдат поканени да дадат своето становище по този проект за решение. Това е процедура различна от изслушването, обичайна практика на парламента при приемане на неговите актове и заради това ви предлагаме да ги поканите.\nПРЕДСЕДАТЕЛ СНЕЖАНА БОТУШАРОВА: Току-що получавам информация и мога да ви кажа: министърът на отбраната е извън страната.\nМАРИЕЛА МИТЕВА (от място): Тогава неговият заместник.\nПРЕДСЕДАТЕЛ СНЕЖАНА БОТУШАРОВА: Добре. Заместник и предложението Ви е и за началника на Генералния щаб.\nДруги процедурни предложения по този въпрос?\nГосподин Куртев, заповядайте.\nИВАН КУРТЕВ (СДС): Уважаема госпожо председател, уважаеми колеги! Имам едно процедурно предложение, но преди това искам да кажа, че ние очевидно говорим за две различни неща. Едното беше проектът за решение, а въпросите, които постави господин Ишпеков и които сутринта обсъждахме в Комисията по външната политика, са доста встрани от този проект за решение.\nОчевидно този проект за решение цели при един проект за решение със стара дата да се насочим към един конкретен случай, който предстои или който е станал. Поне ние от Комисията по външната политика имаме информацията от сутринта, че правителството е взело съответно решение. Но точно какво решение, и ние не знаем. С две думи ни беше казано, че е взето решение.\nЗатова моето процедурно предложение е следното: нека най-напред да чуем министъра на външните работи, да ни информира и да знаем за какво става дума. Аз не съм съгласен да правим закрито заседание, защото ако ще минава някой през България, не само ние, а трябва да знае цяла България. (Ръкопляскания)\nОсвен това след него нека да чуем какво ще ни каже, щом го няма министърът на отбраната, неговият заместник. Той не може да не бъде в течение. Също и началникът на Генералния щаб. И ако трябва да изчакаме, ще моля да дадете някаква почив72/2. ка, за да дойдат тези хора или поне да започнем да слушаме господин министъра на външните работи.\nСлед това вече да преценим дали ще се занимаваме с това решение или ще вземаме някакво отношение към действията, които е извършило правителството тази сутрин. Просто да се уточнят и да се разделят нещата. Но като първо предлагам да чуем господин външния министър и да знаем за какво става дума, а не да тълкуваме произволно някои неща, за които не сме съвсем наясно.\nПРЕДСЕДАТЕЛ СНЕЖАНА БОТУШАРОВА: Още по процедурата? Господин Христо Иванов има думата.\nХРИСТО ИВАНОВ (НСД): Уважаема госпожо председател, уважаеми колеги народни представители! Аз ще възразя срещу направеното предложение да считаме, че се намираме в процедура на вземане на решение по така предложения текст, тъй като ораторите преди това посочиха с основание, че той, първо, не е съвсем актуален и, второ, не може да бъде използван за взимане на отношение по конкретната ситуация.\nАз се присъединявам към онези оратори, които подчертаха съвсем ясно, че българският парламент е декларирал своята позиция във връзка с мерките, които се предвиждат от страна на България и които не се предвиждат от страна на България във връзка със съществуващия конфликт или евентуални негови усложнения и това решение на българския парламент е онова, което легитимира позицията на Република България пред външния свят. Аз мисля, че тази декларация би следвало да бъде и онази позиция, от която трябва да изхожда и правителството на Република България.\nСмятам също така, че преди да пристъпим към някаква процедура на вземане на решение, трябва да се внесе яснота в създалата се ситуация. За да стане това, трябва да се изяснят няколко въпроса:\nПърво, с какво точно обръщение към българското правителство се е обърнала Организацията на обединените нации.\nВторо, какво решение във връзка с това обръщение е взело българското правителство.\nИ едва тогава, дискутирайки доколко това решение е в конфликт или не с официалната позиция, декларирана от българския 72/3. парламент и българската Конституция, ние можем да вземем решение за влизане в процедура и да преценим дали е необходимо понататък парламентът да прецизира своята позиция като оценка на решението на правителството и като преценка за това доколко това решение влиза в конфликт с позицията на българския парламент.\nПРЕДСЕДАТЕЛ СНЕЖАНА БОТУШАРОВА: По процедурата ли още предложения? - Заповядайте, госпожо Велчева. 72/4.\tВЕРЖИНИЯ ВЕЛЧЕВА (СДС): Уважаема госпожо председател! Аз мисля, че за всички е ясно, че ние в момента се намираме във втора точка от дневния ред, а именно, проект за решение. Тоест, една процедура вече е започната. Никой до този момент по надлежния ред, който е предвиден в правилника, не е внесъл предложение за изслушване, за да се подменя едно вече взето решение от Народното събрание. И нека да не правим опити този въпрос да бъде отлаган и замъгляван, тук е министърът на външните работи, той може да каже какво точно се е случило. През това време се надяваме да има и представител на Министерството на отбраната и на Генералния щаб и именно Народното събрание е това, което е в правомощието си да реши този въпрос. Какво точно ще бъде решението, това е съвсем друг въпрос.\nПРЕДСЕДАТЕЛ СНЕЖАНА БОТУШАРОВА: По процедурата ли? Заповядайте, господин Аджаров. Ще се покани представител на Министерството на отбраната, но трябва да се уточни кой. Но за да се покани началникът на Генералния щаб трябва да се гласува.\nКОНСТАНТИН АДЖАРОВ (ПСН): Действително трябва да започнем с изслушване на министъра на външните работи и това не е нарушение на процедурата. Пред нас има съвсем редовно влязъл проект за решение. И за да знаем какво отношение да вземем по този проект, ние трябва да чуем министъра на външните работи.\nИ тъй като всички говорят досега с недомлъвки, може би от страх от издаване на държавна тайна, аз също няма да обясня защо, но ще кажа, че държа тук да присъствува и министърът на транспорта. Защото за това решение, за което става дума, че е взело днес българското правителство, има и конкретен повод - как именно ще бъде осъществено в действие това решение и то зависи от Министерството на транспорта. Всички говорят с недомлъвки и аз говоря така, но процедурното ми предложение е да има тук и представител, и министърът на транспорта. Благодаря.\nПРЕДСЕДАТЕЛ СНЕЖАНА БОТУШАРОВА: Отправена е вече покана до Министерството на отбраната. След като го няма министърът, ще трябва да съобщят кой ще дойде и залата да гласува да присъствува. (Реплики от залата: Заместник-министърът да дойде) Заместник-министър, но трябва да се гласува поименно, господин Петров, кой точно ще бъде. РД/КТ 73.1\nСега направено е предложение да се покани да присъствува началникът на Генералния щаб.\nМоля, режим на гласуване. Гласува се да бъде поканен началникът на Генералния щаб.\nПрекратете гласуването и посочете резултата. Гласували са 198 народни представители, за са 197, против няма, 1 се въздържа.\nМоля да бъде поканен началникът на Генералния щаб. Има решение на събранието.\nКажете, господин Мухтанов.\nТОШО МУХТАНОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Благодаря, госпожо председател! Ние гласувахме да дойде началникът на Генералния щаб. Но аз доколкото зная министърът на отбраната е в Турция, искам да приемем решение заместник-министър на отбраната, който е присъствувал на заседанието, да се яви в парламента. Ако е началникът на Генералния щаб, няма проблем. Ако има и от цивилния кабинет и той да бъде допуснат на заседанието. (Реплики от залата) Генералният щаб си изразява собствена позиция. Но заместникминистър ако е имало от кабинета, той също да бъде тук.\nПРЕДСЕДАТЕЛ СНЕЖАНА БОТУШАРОВА: Господин Мухтанов, проблемът е в това да се посочи името, иначе вече е казано, очаква се да кажат кого ще представят. Но ако желаете, ще поставя на гласуване да бъде поканен заместник-министър... (Реплики от залата) Ами кажете кой. (Шум и реплики в залата) Ханджиев?\nМоля да уточните кой от заместник-министрите?\nСТЕФАН САВОВ (СДС): Разбира се, уважаема госпожо председател, Вие това ще го подложите на гласуване, но искам да кажа, че и нашата парламентарна група е съгласна, че освен началникът на Генералния щаб, трябва да дойде и човек от заместниците на министъра на отбраната. И то може би или Ноев или Ханджиев.\nРЕПЛИКИ ОТ БЛОКА НА БСП: Нека да дойде Ноев.\nПРЕДСЕДАТЕЛ СНЕЖАНА БОТУШАРОВА: Кой от двамата?\nРЕПЛИКИ: Ноев. 73.2\nСТЕФАН САВОВ (от място): Когото намерите.\nПРЕДСЕДАТЕЛ СНЕЖАНА БОТУШАРОВА: Ние не можем да го търсим. Когото намерят. За двамата, ако искате? (Реплики: Да, и двамата може)\nСТЕФАН САВОВ (от място): Ние ще гласуваме и за двамата.\nПРЕДСЕДАТЕЛ СНЕЖАНА БОТУШАРОВА: Моля, режим на гласуване. Гласува се да бъдат поканени заместник-министрите Ноев и Ханджиев да присъствуват на заседанието. Моля, гласувайте!\nМоля, прекратете гласуването и обявете резултата. Гласували са 188 народни представители, за 185, 1 е против, 2 се въздържат.\nПредложението се приема. Трябва да бъдат поканени и двамата заместник-министри на отбраната.\nГосподин Савов, заповядайте. Искате думата, имате я.\nСТЕФАН САВОВ (СДС): Уважаема госпожо председател, уважаеми колеги! Вижте, всичко е много объркано, защото действително по-голямата част от хората не знаят въобще какво става. Ако господин министърът на външните работи ни каже, че това е решение на правителството, така ли е, господин Даскалов?\nМИНИСТЪР СТАНИСЛАВ ДАСКАЛОВ (от място): Да.\nСТЕФАН САВОВ: Решение на правителството. Ами тогава господин Матинчев трябва да дойде тук. Това е съвсем естествено.\nАз правя процедурното предложение господин Матинчев да дойде и предполагам той ще съумее да ни успокои.\nПРЕДСЕДАТЕЛ СНЕЖАНА БОТУШАРОВА: Може би е най-добре да се покани..., Вие предложихте вицепремиера Матинчев, а предложиха министърът на транспорта... (Шум в залата) Да се поканят министрите, които имат отношение към въпроса. Разбира се, господин Матинчев, господин Ерменков. Аз сега не мога да изброявам всички, но да се поканят всички, които имат отношение към въпроса. Може би, за да се организира това, ще трябва да направим малка почивка? (Реплики от залата: Не.)\nМинистърът изяви желание да говори, но сега чакайте. (Шум в залата)\nГосподин Камов, заповядайте, имате думата. 73.3\nНИКОЛАЙ КАМОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаема госпожо председател! Очевидно въпросът е изключително сериозен. Но тъй като ние сме изключително също така, много изключителности се събраха, ограничени във времето. Искам да кажа, че една част от залата, както вече стана дума, членовете на Комисията по външна политика са информирани от заместник-министър. Тази информация изисква време, а също така решението, което е взето от правителството, предполага възможни действия по него буквално след часове.\nТака че аз моля да не губим ценните минути и да предоставим думата на министъра на външните работи, а междувременно поканените господа да бъдат така добри да заповядат в залата. Това вече беше направено и аз моля Вие да предложите.\nСТЕФАН САВОВ (от място): Съгласни сме напълно.\nПРЕДСЕДАТЕЛ СНЕЖАНА БОТУШАРОВА: Сега, при положение че има искане вицепремиерът да е тук, дайте ми възможност да проверя. Сега проверяват кога могат да дойдат. Момент само. (Шум в залата)\nСега, моля ви, за една минута ли е въпросът или да се организира заседанието, така че да е максимално ефективно. (Шум и реплики от залата)\nМоже би е добре в присъствието на останалите министри да се чуе изложението?\nКЛАРА МАРИНОВА (от място): Те го знаят. Те са присъствували.\nПРЕДСЕДАТЕЛ СНЕЖАНА БОТУШАРОВА: Кажете, господин Савов. 73.4\nСТЕФАН САВОВ (СДС): Аз тогава правя едно формално предложение, така, както мисля, че се направи и от г-н Ишпеков. Почнахме заседанието. Ако ние почнем сега с почивки, ние въобще доникъде няма да стигнем. (Ръкопляскания, възгласи на одобрение от блока на БСП) Ако въпросът е за почивки, ние преди всичко щяхме да вземем, за да се информираме. Ние сме неинформирани.\nТъй че, аз предлагам г-н Даскалов да дойде и да почне да ни информира. (Шум и реплики в залата)\nПРЕДСЕДАТЕЛ СНЕЖАНА БОТУШАРОВА: Министър Даскалов има думата.\nМИНИСТЪР СТАНИСЛАВ ДАСКАЛОВ: Уважаема госпожо председател, уважаеми депутати! (Шум и реплики в залата)\nПРЕДСЕДАТЕЛ СНЕЖАНА БОТУШАРОВА: Моля за тишина и внимание, колеги!\nМИНИСТЪР СТАНИСЛАВ ДАСКАЛОВ: Бих искал да ви информирам за решението, което взе правителството днес.\nСТЕФАН САВОВ (от място): Днес? Колко часа?\nМИНИСТЪР СТАНИСЛАВ ДАСКАЛОВ: Днес сутринта. Не знам като час колко часа беше. (Шум и реплики)\nМИНИСТЪР СТАНИСЛАВ ДАСКАЛОВ: Става въпрос за следното. В отговор на искане на Генералния секретар на ООН за съдействие от страна на България за еднократен транзитен превоз през територията на България по жп, искането беше за спешно разглеждане на въпроса.\nДнес Министерският съвет взе решение за даване на разрешение за преминаване  на това имущество и техника, което се предоставя на разположение на ООН, за целите на превантивната операция на ЮНПРОФОР в Македония. Има списък на техниката, който проявява интерес, би могъл да получи в какво се състои... (Възгласи на неодобрение от залата)\nАЛЕКСАНДЪР СТАЛИЙСКИ (от място): Това е държавна тайна! Какво ще даваш такава информация? (Шум и реплики)\nМИНИСТЪР СТАНИСЛАВ ДАСКАЛОВ: Добре, ако ви интересува... (Шум и реплики) МС/ВЙ 74.1\nПРЕДСЕДАТЕЛ СНЕЖАНА БОТУШАРОВА: Моля да има спокойствие в залата! (Шум и реплики)\nМоля за спокойствие и тишина!\nМИНИСТЪР СТАНИСЛАВ ДАСКАЛОВ:  Ако искате да научите информация, просто трябва тишина. (Шум и реплики)\nПРЕДСЕДАТЕЛ СНЕЖАНА БОТУШАРОВА: Моля за спокойствие и тишина!\nСега аз много моля да се съобразяват нещата с оглед държавна тайна. Просто не може да се прецени. (Шум и реплики) От комисията трябва да кажат. Господин Ишпеков взе думата... (Шум и реплики)\nСТЕФАН САВОВ (от място): Ако е държавна тайна, тогава е най-лошото.\nМИНИСТЪР СТАНИСЛАВ ДАСКАЛОВ: Не е държавна тайна, господин Савов. След като има интерес, ще съобщя за какво става въпрос.\nИмуществото, техниката, включва 14 бронетранспортьора... (шум и реплики), ... 1 камион, 1 бензиновоз, 1 линейка, 1 влекач, 2 трейлера, 2 петтонни камиона, 1 самосвал, 1 булдозер, 1 грейзер и 1 водоноска. (Весело оживление в залата, шум и реплики)\nРешението на правителството е за даване на това еднократно разрешение за преминаване на тази военна техника през територията на България. Тази военна техника тръгва на 15, вероятно, този месец от Холандия, преминава през Германия, Австрия, Унгария, Румъния и се искаше, нали, разрешение от България, за да стигне до Македония.\nКато се основава на чл. 43 от Устава на ООН за съдействие от страна на правителствата по омиротворителните операции, правителството взе положително решение. А освен това правителството взе това решение във връзка с това, че от политическа гледна точка България винаги е декларирала, че е заинтересована от стабилността на Македония и е заинтересована от това конфликтът в Босна и Херцеговина да не се разпростре и в други региони, в това число в Косово и Македония.\nБългария винаги е подкрепяла превантивната операция на ЮНПРОФОР в Македония, където не се водят военни действия. Така че това решение на правителството ние считаме, че е в рамките на нашата традиционна позиция за ненамеса под каквато и да е форма - пряко или косвено, дори под егидата на ООН, във 74.2 военни действия на територията на бивша Югославия.\nТова решение на правителството ние считаме също така, че не е по никакъв начин прецедент за други случаи или за други искания, отправени към България.\nМинистерство на външните работи е натоварено да отговори на Генералния секретар в положителен смисъл, като в този отговор също така ще бъде подчертана още един път нашата позиция за ненамеса в конфликта, а също така и нашето разбиране, че нито една балканска страна или съседна страна на бивша Югославия не трябва да участва във военни действия пряко или косвено, дори под шапката на ООН, на територията на бивша Югославия.\nНашето разбиране е, че военната техника не представлява по смисъла на Конституцията  "въоръжени сили" и поради тая причина това решение в правителствения запис не фигурира да бъде предоставено на Народното събрание.\nПо този въпрос ние бяхме информирали политическите сили, в рамките на понеделнишкото заседание на Консултативния съвет за национална сигурност при президента, че е възможно да бъде отправено такова искане към България. Това е най-накратко.\nРазбира се, ако са необходими повече подробности, ние сме готови да ги предоставим.\nПРЕДСЕДАТЕЛ СНЕЖАНА БОТУШАРОВА: Благодаря, министър Даскалов. (Шум и реплики)\nГоспожа Соня Младенова иска думата.\nДебати ли започваме по решението или ще изчакаме другите поканени министри да дойдат? Засега информацията е, че вицепремиерът ще бъде тук след 10 минути, а за останалите поканени заместник-министри или министри - не мога да ви дам отговор.\nСОНЯ МЛАДЕНОВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"):  Уважаеми колеги, аз не знам дали да откриваме дебати или не, но като човек, който е сложил подписа си под българската Конституция от 1991 г., считам, че ако не взема думата, ще бъде позор за мен като присъстващ в тази зала, и човек, натоварен и с един народен вот.\nУважаеми колеги, току що станахме свидетели на една невероятна манипулация. Министерският съвет се опита да ни внуши, че Народното събрание е една марионетна клетка. (Шум и реплики 74.3 от блока на СДС)\nЧл. 84 от Конституцията казва, че в правомощията на Народното събрание - т. 11, са вписани разрешението на изпращането и използването на български въоръжени сили извън страната, както и пребиваването на чужди войски на територията на страната или преминаването им през нея.\nТова, което чух от министър Даскалов, ме кара да взема думата след него и веднага да му поискам оставката, затова защото всичко, казано от него днес тук... (Бурни ръкопляскания от блока на БСП) ... е признак на онзи белег, за съжаление, който става в нашата родина, а именно - един политически инфантилизъм.\nИ аз не мога да си представя тези хора защо считат, че ние тук, с вас, макар и случайно попаднали за малко в политиката, не разбираме за какво става дума! 74.4\nЗащото, вижте, колеги... (Шум в СДС) Много моля колегите от СДС да запазят самообладание, защото, колеги...\nРЕПЛИКА ОТ СДС: Членове ли сме на ООН?\nСОНЯ МЛАДЕНОВА: Колеги, няма БСП и няма СДС! Няма ДПС! Когато става дума за България! И докато нас с вас ни разделят по политически белег, ще сме свидетели, за съжаление, и съучастници в едно такова злодеяние по отношение на собствената ни родина.\nРЕПЛИКА ОТ СДС: Чак пък злодеяние!\nСОНЯ МЛАДЕНОВА: Злодеяние е!\nУважаеми колеги, аз ви моля, моля ви да проявите политическо търпение и политическа зрелост, да изслушаме всички, които ще ни натрапят да изслушаме, и да вземем едно правилно политическо решение, с което да дадем отпор и на уважаемия господин президент. Защото тенденцията в изказването на господин министъра на външните работи е просто едно виждане на господин президента с цел да се елиминира Народното събрание и да се утвърди всички знаем какво.\nЗатова сме тук днес и ако е нужно, нека да постоим по-дълго време, но да дадем правилен политически отпор в името на нашата родина. Благодаря ви. (Ръкопляскания в БСП и частични ръкопляскания в СДС)\nПРЕДСЕДАТЕЛ СНЕЖАНА БОТУШАРОВА: Господин Савов има думата.\nСТЕФАН САВОВ (СДС): Уважаема госпожо председател, уважаеми колеги! Мен много се учуди изявлението на министър Даскалов, който не беше на Консултативния съвет на националната сигурност, твърдението, че ние, политическите сили, сме били запознати с този въпрос в понеделник. Аз останах дори след това, както стана известно от пресата, да разговаряме с президента един час, но или съм нещо изумял, или мога да ви кажа, че ние не сме говорили за никакви транспорти! Не с президента, а на националния съвет. Аз не издавам тайни, защото казвам какво не сме говорили, а не какво сме говорили. (Шум в залата) Така че аз не знам откъде идва това твърдение. Съжалявам, че тук няма дваматрима от тези, които участваха в този съвет, за да потвърдят това, което аз казах. Между другото, от ваша страна участваше СБ/ЛТ 75.1. господин Икономов. Бихме могли да го попитаме по телефона.\nА между другото, господин министър, правилно беше предложението на не помня вече кой народен представител, защото става въпрос за жп транспорт, а как ще стане за Македония, като няма жп транспорт? (Шум в залата) Вие, предполагам, че сте запознати горе-долу с географията на България и би трябвало да знаете, или не сте министър на своето място.\nЖелезопътен транспорт, както и да го прекарвате, няма. Ние непрекъснато желаем през Скопие и Кюстендил да се свържем, обаче досега няма никаква връзка. И това е едно желание още отпреди 100 години.\nТака че, дайте обяснение!\nСлед това бронетранспортьорите сами ли ще се движат и т.н.?\nБлагодаря. (Шум в залата)\nПРЕДСЕДАТЕЛ СНЕЖАНА БОТУШАРОВА: Господин Минчо Минчев иска думата.\nМИНЧО МИНЧЕВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаема госпожо председател, уважаеми колеги! Ние сме свидетели на една чудовищна манипулация, когато се продават интересите на България. Господин Савов постави един изключително интересен въпрос - наистина откъде ще мине този транспорт по железопътна линия, когато ние нямаме пункт на жп транспорт. Може би през Сърбия? И се задава въпросът: кой ще посрещне войските в Сърбия? Дали на сръбската граница с България няма да се натрупат някои други войски?\nИ аз бих искал да задам един друг въпрос: преди да се получи писмото от Бутрос Гали с кого беше разговаряно, имам предвид посланик Монтгомъри, колко пъти беше разговаряно; за четиринадесет бетеер ли става въпрос или за транспорт, който трябваше да бъде натоварен на 70 самолета и защо се избра пътят през България, а не примерно през Албания? След като вие много добре знаете декларацията на Народното събрание, защо взехте решения, които не са във вашите компетенции, и пренебрегнахте и Конституцията, и Народното събрание?\nИ задавам въпроса: е ли това предателство на националните интереси или не? И ако вие имате малко достойнство, поне 75.2. вие трябва да си подадете оставката. Трябва да си подаде оставката и човекът, който в момента изпълнява длъжността премиер на страната.\nБлагодаря ви колеги. (Ръкопляскания в БСП. Шум в залата)\nПРЕДСЕДАТЕЛ СНЕЖАНА БОТУШАРОВА: Господин Стойко Пенчев има думата.\nСТОЙКО ПЕНЧЕВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаеми колеги, аз не искам да повтарям същността на конституционния текст и неправилността на правителственото решение. Но искам да погледна въпроса от гледна точка на военен и специалист по тези проблеми, разбиращ от транспорт.\nПърво, господин Савов е абсолютно прав, че има преговори, има подписана договореност за път през Гюешево. Но той още не съществува. Тоест жп транспорт не може. Значи следва снемане от вагоните на тези 14 бронетранспортьора, които са военна техника, и тук възниква вторият въпрос: имат ли екипажи? Ако имат екипажи, те вече представляват съединение. Значи трябва да има и екипажи. Иначе няма как да се придвижат.\nТретият проблем. Препоръчвам ви да предложите друга схема - схемата Унгария, Австрия, Италия, Македония. По-изгодна е за Организацията на обединените нации и избягва проблема, който на практика сега ни е създаден. Това е прецедент и аз смятам, че този прецедент от военна гледна точка е неиздържан, неогледан достатъчно от правителството. Не искам от това да правя политически аукцион, но искам да обърна внимание на господин министъра и на съответния заместник-министър на отбраната: те тук да изяснят на тях самите ясно ли им е това, което става, ясно ли е дали е военно съединението и ясно ли е какво представляват бронетранспортьорите с екипажите - военна единица или само военна техника.\nЕто на тези въпроси трябва да се отговори, за да има яснота по проблема като цяло. В противен случай смятаме, че решението е взето некомпетентно.\nПРЕДСЕДАТЕЛ СНЕЖАНА БОТУШАРОВА: Господин Нейчо Неев има думата. 75.3.\nНЕЙЧО НЕЕВ (СДС): Уважаеми господа народни представители, уважаема госпожо председател! Аз имам само един въпрос към господин Даскалов като външен министър, знаейки начина на мислене в Министерския съвет, който се върти само върху въпроса няма ли да ни поискат оставката. По такъв начин се разсъждава в Министерския съвет.\nГосподин Даскалов, нямаше ли един министър да зададе въпроса тази техника, която сега ще се придвижи точно по държавите, които граничат със Сърбия, като в момента част от такъв род от нея присъства в Македония, как предния път отиде в Македония? И не се ли досетихте, че това точно е замисъл на сили, които наистина могат да ни провокират. Техниката се движи точно през държавите, които граничат със Сърбия. Зададохте ли си този въпрос в Министерския съвет и можахте ли да си отговорите как отиде предишната техника в Македония, без да се ангажират съседните държави на Сърбия, а сега се търси такъв сложен начин през Холандия?\nПРЕДСЕДАТЕЛ СНЕЖАНА БОТУШАРОВА: Господа Мариана Христова има думата. 75.4.\nМАРИАНА ХРИСТОВА (ПС на БСП, БЛП, ОПТ, ПХЖД, ХРП, СМС,  ФБСМ, НЛП "Стефан Стамболов" и СДПД "Ера-3"): Уважаеми колеги! Аз искам да взема отношение по изявленията, които направи министърът днес пред нас от гледна точка на Конституцията.\nГосподин министър, малко ме притесни Вашият тон. Застанал пред Народното събрание сам, след като днес сте взели такова решение, което засяга не само народните представители, но целия български народ, Вие ни питате дали искаме да знаем това, което вие сте решили. Аз искам пък да Ви кажа, че Вие сте длъжен да знаете какви правомощия има Министерският съвет и докъде тези правомощия дават възможност на министрите да решават съдбините на България.\nУважаеми колеги, ако погледнете текста на чл. 84, точка 11 от Конституцията, ще видите, че правото да решава преминаване на чужди войски през България, има само Народното събрание. Въоръжението на една войска не е един товар, който може да бъде превозен от едно до друго място само по решение на Министерския съвет. Никой не е казал, че главнокомандващият на войската трябва да бъде със самия товар, за да се счита, че има преминаване на войска.\nКакво бихте казали, господин министър, ако утре с Ваше съгласие войниците, които трябва да се изпратят в Македония, да преминат през нашите транспортни артерии с цивилни дрехи и с униформи в куфарчетата? Може би и тогава Народното събрание няма да има право да вземе отношение по този въпрос!\nАз намирам, че независимо от факта каква е числеността на военните лица, на военнослужещите, на частите от чуждата войска, които преминават през България заедно с своето въоръжение, право на такова решение има само Народното събрание. А решението, взето от Министерския съвет, е нищожно по смисъла на Конституцията.\nЗЛАТИМИР ОРСОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Госпожо председател, уважаеми колеги! От известно време всички виждаме как обсъждането върви не точно по точка втора от дневния ред. Обсъждаме едно ББ/КП 76/1. проекторешение, внесено от колегата Гинчо Павлов, а през цялото време говорим за преминаване на военна техника и евентуално на военни служители на ЮНПРОФОР през България.\nПоради това аз предлагам да се върнем към предмета на точка втора от дневния ред и след като няма някакви изказвания по текста на предложеното от господин Павлов решение или няма някакви предложения за промяна в неговата редакция, да преминем към гласуване на самия проект за решение така, както е представено от господин Павлов.\nТака че, ако някой от колегите иска да се изкаже по проекта за решение, нека да го направи. Но ако не, да преминем към гласуване на проекта за решение.\nПРЕДСЕДАТЕЛ СНЕЖАНА БОТУШАРОВА: Процедурно предложение? Заповядайте, господин Куртев.\nИВАН КУРТЕВ (СДС): Уважаема госпожо председател, уважаеми колеги! Аз искам да възразя на предложението на господин Орсов, защото самият аз искам да взема отношение и по проекта за решение, и по решението на Министерския съвет. Но преди да се изкажа, искам да получа информация.\nМоже би ще издам и държавна тайна, но хайде, нека един път и да издадем държавна тайна. Сутринта заместник-министърът Чуров поднесе много повече информация на Комисията по външна политика, отколкото тази, която сега поднесе господин външният министър. Така че тук бяха скрити от вас някои неща. А аз очаквам да чуя и от другите министри, които ще дойдат, и мисля, че и изпълняващият длъжността министър-председател също трябва да даде някакво обяснение. И едва тогава аз ще се изкажа.\nАко приемем предоложението на господин Орсов, то означава сега да претупаме, да приемем някакво решение, без да знаем фактически какво е станало и какво може да стане.\nЗатова оспорвам предложението на господин Орсов и предлагам да си изпълним решенията, които преди това взехме - да поканим определени министри, да ги чуем тях и след това вече да си продължим дебатите по същината на проблема.\nПРЕДСЕДАТЕЛ СНЕЖАНА БОТУШАРОВА: Заповядайте, господин Камов. По процедурен въпрос или от името на групата? От името на групата, заповядайте. 76/2.\nНИКОЛАЙ КАМОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаеми дами и господа! Все пак аз мисля, че господин Куртев няма да отрече, че след като изслушахме тази действително много по-подробна от изнесената сега информация, всички членове на комисията имахме възможност да изразим становища. Аз искам да подчертая обстоятелството, че всички участници от страна на Парламентарния съюз за социална демокрация изразиха становище, при това категорично отрицателно, по отношение на възможността да бъде прието такова решение.\nНещо повече. Ние настойчиво в хода на заседанието искахме информация как се движи въпросът с правителството и помолихме по възможност да бъде преустановено обсъждането на този въпрос предвид на обсъждането в комисията. Бяхме информирани, че решението вече е взето. След това отново предложихме комисията да изрази становище. Тя даже в един момент имаше и кворум да направи това. За съжаление обаче поради липса на активност от страна на други представители, ние не можахме да вземем становище на комисията. Поради това въпросът вече е в пленарна зала.\nАз мисля, че след като въпросът е влязъл за обсъждане в пленарна зала, той е в пряка връзка с предложението на депутата Павлов и би следвало да се имат предвид тези две обстоятелства.\nНашето решение, което евентуално би било прието днес, в пленарна зала по предложението на народния представител Гинчо Павлов, ще има и пряко отношение към фактическата обстановка, която се е сложила през днешния ден. Но ако то закъснее, съжалявам, трудно би могло да има ефект върху вече взето правителствено решение.\nТака че аз предлагам за конструктивност и действително, ако няма някакви особени аргументи, които биха се изтъкнали допълнително тук, да пристъпим към гласуване по предложението за решение или ако има някаква редакция, тя да бъде предложена.\nПРЕДСЕДАТЕЛ СНЕЖАНА БОТУШАРОВА: Искам да ви кажа, че е уведомен генерал Любен Петров. Той е на път и ще може да бъде тук едва в 8 без 15 часа. За останалите заместник-министри няма информация. Не могат да се свържат с тях, както и с Министер76/3. ството на транспорта.\nГосподин Савов, след това ще дам думата на господин Мухтанов, на господин Карадимов.\nСТЕФАН САВОВ (СДС): Уважаема госпожо председател, уважаеми колеги! Аз искам да изкажа пълно несъгласие с последните тук оратори. Какво значи това? Сега изведнъж да преминем към предложението на господин Гинчо Павлов. Това е едно остаряло предложение, което няма никаква връзка с това, което днес говорим. Ние чухме една информация, която не бих казал, че е пълна. За мен поне не е пълна. Защото не може Министерският съвет да вземе така бързо това решение. Зад това решение явно, че преди това е имало някакви връзки, някакви разговори, някакви преговори и т.н. И това не може да бъде по-малко от две-три седмици, господин министър.\nОще по-смешно ми се струва, че го нямало началник-щаба. Ами има негови заместници! Къде са тези министри? Или цялата тази страна е оставена в хаос! Господин Матинчев го нямало, ами да дойде господин Карабашев! Къде е, аз не знам къде е!\n(В залата влиза изпълняващият длъжността министър-председател господин Евгений Матинчев)\nЕто го господин Матинчев!\nУважаеми народни представители, аз ви казах, че господин Матинчев ще дойде със своята очарователна усмивка и ще ни успокои. Така че аз съм просто един пророк. Но много се надявам, че той няма да излезе с една информация от вида на това, че цените са се покачили със 7-8 на сто, а ще излезе с една точна информация как се е стигнало до това решение - противоконституционно. Защото Вие нямате право, господин Матинчев, Министерският съвет... Но Вие не сте отговорен, това е найлошото! По Конституция не сте отговорен. По Конституция е отговорен министър-председателят, а той е болен, за съжаление.\nНо все пак бихме изслушали и Вашето обяснение по въпроса. Защото съвсем е ясно, че въпросът е извънредно сложен, защото Вие имате вече едно споразумение, едно решение, което е във връзка с едно споразумение с Организацията на обединените нации.\nНие поне от тази страна най-малко бихме искали да се противопоставим на такава организация. Но ние искаме в тази 76/4. зала да се разбере добре от всички хора и затова искахме и да предава и по телевизията, че вие правите неща, които са против Конституцията, не зачитате Народното събрание и сте некомпетентни. Защото дори това не ви е минало през главата, че железопътен транспорт с Македония не може да има.\nСТЕФАН СТОИЛОВ (от място): Президентът да бъде поканен!\nПРЕДСЕДАТЕЛ СНЕЖАНА БОТУШАРОВА: Да ви уведомя, колеги, в момента няма директно предаване и запис няма още.\nОт името на парламентарната група, заповядайте, господин Христо Иванов. 76/5.\nХРИСТО ИВАНОВ (НСД): Уважаема госпожо председател, уважаеми колеги!\nАз съжалявам, че трябва да преповторя вече направено предложение от името на парламентарната група за начина, по който трябва да процедираме.\nНие не сме съгласни с това да бъде просто подложено на гласуване формулираното вече и тук прочетено решение, защото за нас то не е актуално във връзка с конкретно възникналата ситуация.\nЕто защо ние предложихме да бъдат изслушани членовете на кабинета, които бяха поканени официално от името на Народното събрание и след това на основание чл. 84, точка 11 от Конституцията да вземем съответно решение.\nТова е нашето предложение. Благодаря ви.\nПРЕДСЕДАТЕЛ СНЕЖАНА БОТУШАРОВА: Благодаря, господин Иванов.\nОще няколко колеги вдигат ръка.\nПредложение е направено да се предава директно по телевизията. Това ли е предложението? (Шум и реплики в залата)\nСега - едно по едно предложенията.\nАко искате да предложите същото - да не давам думата.\nНаправено е предложение за предаване на заседанието директно по телевизията. (Реплики)\nНе, ще се гласува, защото председателят може да вземе това решение, иначе - залата гласува.\nМоля, режим на гласуване. Гласува се предложението заседанието да се предава директно.\nАко се приеме предложението, ще са необходими 7-10 минути за включване, каза господин Вергиев. (Реплики от залата) Аз само ви казвам...\nГласували са 175 народни представители, за 99, против 9, 67 се въздържат.\nМоля да изписвате резултатите на таблото.\nГосподин Мухтанов иска думата. Заповядайте.\nТОШО МУХТАНОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаема госпожо ВЙ/ЛТ 77.1. председател, уважаеми колеги, ние доста се разпалихме.\nСтава въпрос за много кратко време... От това, което чухме, става ясно, че утре в 6 часа трябва да тръгне този транспорт.\nИскам да получим отговор на въпроса за това решение, което е прието, уведомена ли е Организацията на обединените нации и командването на ЮНПРОФОР? Това трябва да знаем.\nОсвен това стана ясно, че е съгласуван един маршрут с другите държави, включващ Унгария, Румъния, България до Македония. Мисля, че можем да се досещаме за намеренията за такъв маршрут, който най-малко ще направи пробив в нашето решение, в нашата политическа декларация за ненамеса в събитията в съседна Югославия.\nИнтересува ме оказал ли е президентът някакво въздействие? (Шум и реплики в залата)\nТОШО МУХТАНОВ: Оказал ли е президентът въздействие за вземането на това решение?\nПРЕДСЕДАТЕЛ СНЕЖАНА БОТУШАРОВА: Господин Стефан Стоилов иска думата по процедурен въпрос.\nСТЕФАН СТОИЛОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаема госпожо председател, уважаеми колеги!\nТемата, която разискваме, е повече от сериозна! Опасенията и страховете у депутатите са основателни.\nИ понеже и президентът на страната има най-непосредствено отношение към националната сигурност - главнокомандващ на страната е - аз мисля, че изразявам настроенията на повечето от депутатите: госпожо председател, настоятелно да го помолите да участва в нашето заседание! (Ръкопляскания от БСП и коалиция, провиквания от СДС: "Браво! Браво!", ръкопляскания)\nПРЕДСЕДАТЕЛ СНЕЖАНА БОТУШАРОВА: Малко смесвате председателстващия с функциите, които има.\nМолбата предполагам, че ще се предаде. Моля да се предаде молбата! (Шум и реплики в залата)\nВЕНЦЕСЛАВ ДИМИТРОВ (встрани от микрофоните): Стоян Ганев да дойде! Той е ултраспециалист! (Шум и реплики) 77.2.\nПРЕДСЕДАТЕЛ СНЕЖАНА БОТУШАРОВА: Аз моля, колеги, да вървим по процедурата, по която друг път винаги сме много точни.\nИмаме точка от дневния ред. Доколкото видях, вицепремиерът Матинчев вдигна ръка или може би не съм Ви видяла правилно?\nЗАМЕСТНИК-МИНИСТЪР ПРЕДСЕДАТЕЛ ЕВГЕНИЙ МАТИНЧЕВ (встрани от микрофоните): Аз имам процедура. Съвсем накратко: министър Даскалов да отговори на въпросите и след това аз накратко да взема думата за обяснение.\nПРЕДСЕДАТЕЛ СНЕЖАНА БОТУШАРОВА: Министър Даскалов има думата. Заповядайте. (Шум и реплики в залата)\nНе може така! Това не е процедурно! Друга е процедурата, моля ви. Да не бъркаме: точка "Проект за решение..." с всички други процедури, които имаме.\nМИНИСТЪР СТАНИСЛАВ ДАСКАЛОВ: Уважаема госпожо председател, уважаеми депутати!\nАз ще се опитам на някои от въпросите да отговоря...\nЗЛАТИМИР ОРСОВ (от място): На всички!\nМИНИСТЪР СТАНИСЛАВ ДАСКАЛОВ: Условията за разрешение на еднократния транзит през България предвижда имуществото, военната техника да е обозначена със знаците на ООН и да не съдържа боеприпаси и опасни товари.\nТо се придружава от невъоръжен персонал на ООН като охраната на българска територия се осигурява от българска страна.\nЩо се отнася до въпроса как с жп ще се стигне до Македония - очевидно е, че до Скопие не може да се стигне по жп. Очевидно е, че ще се стигне до където може - до Гюешево и оттам ще има преминаване с автотранспорт, т.е. тези бронетранспортьори ще бъдат качени на носачи и ще бъдат пренесени на македонска територия.\nАз пак искам да подчертая, че това решение на правителството, което сутринта беше взето, фактически се основава и е продиктувано от чл. 43 на Устава на ООН, който изисква... (Шум и реплики в залата)\nСТЕФАН САВОВ (от място): Прочетете текста на този член!\nПРЕДСЕДАТЕЛ СНЕЖАНА БОТУШАРОВА: Моля за тишина, уважаеми колеги!\nМИНИСТЪР СТАНИСЛАВ ДАСКАЛОВ: ..., който изисква всички страни да оказват съдействие за миротворческите операции на ООН. 77.3.\nОтново искам да подчертая, че задачата на ЮНПРОФОР в Македония - това е една първо по рода си превантивна операция на ООН за предотвратяване прерастване на югоконфликта в тази република и фактор на стабилност в тази част на Балканите.\nКонтингентът от "сини каски" в Македония в рамките на ЮНПРОФОР не е разположен в близост, както знаете, до зоната на военните действия в Босна и Херцеговина. Той се намира под отделно оперативно командване и не е ангажиран със задачите на другите два контингента на ЮНПРОФОР, разположени съответно в Босна, Херцеговина и в Хърватско.\nА по отношение на това дали е нарушена Конституцията или не - нашето разбиране е, че пренасянето или преминаването транзитно през България на военна техника не означава преминаване на въоръжени сили. Ако това не е така, то очевидно правителството трябва да внесе това нещо за разглеждане в парламента. (Шум и реплики в залата)\nВицепремиерът Матинчев има думата. 77.4.\tЗАМЕСТНИК-МИНИСТЪР ПРЕДСЕДАТЕЛ ЕВГЕНИЙ МАТИНЧЕВ: Уважаеми дами и господа народни представители, уважаеми господин председател! Решение на Министерския съвет няма подписано.  (Смях в залата) Не са извършени в този момент необходимите уведомявания до Организацията на обединените нации по този повод.\nЧл. 84, т. 11 говори точно - разрешава изпращането на български въоръжени сили извън страната, както и пребиваването на чужди войски на територията на страната или преминаването им през нея.\nОт отговора на министър Даскалов стана ясно - не се касае за преминаването на чужди войски през България. Не се касае за преминаването дори на един патрон през България. А става въпрос това, което ви е съобщил министър Даскалов, това са невоенни автомобили и 14 бронетранспортьора. (Оживление в залата)\nЗАМЕСТНИК-МИНИСТЪР ПРЕДСЕДАТЕЛ ЕВГЕНИЙ МАТИНЧЕВ: Персоналът, който ще съпровожда тази военна техника. (Шум в залата)\nПРЕДСЕДАТЕЛ СНЕЖАНА БОТУШАРОВА: Моля за тишина, не се чува!\nЗАМЕСТНИК-МИНИСТЪР ПРЕДСЕДАТЕЛ ЕВГЕНИЙ МАТИНЧЕВ: Защо не реагирате по този начин, когато в България идват въоръжени гаубици и чужда техника, която се реекспортира в други страни? Просто изненадващо е това поведение в момента. Това е търговия с военна техника. То е съвсем логично. (Шум в залата) Когато България поръчва определена техника за реекспорт в други страни, искате ли такива разрешения? Ето това е грешката. Не е екипаж. Бронетранспортьорите, ако имате представа елементарно от екипажи, то това е нещо съвсем друго. Това е само придружаващ персонал, невъоръжен. И това са на 30 машини по един човек. И вие наричате това екипаж? (Шум в залата) Това, което е същественото в момента, и аз разбирам вашите сериозни опасения по този повод, че вие се страхувате от създаването на прецедент по този повод. Но това, което е уточнено в евентуалното искане за споразумение до Организацията на обединените нации, (шум в залата)...\nСТЕФАН САВОВ (от място): Как евентуално? СМ/ВЙ 78.1\nЗАМЕСТНИК-МИНИСТЪР ПРЕДСЕДАТЕЛ ЕВГЕНИЙ МАТИНЧЕВ: Защото такова не е отправено до този момент.\nПРЕДСЕДАТЕЛ СНЕЖАНА БОТУШАРОВА: Моля за спокойствие.\nЗАМЕСТНИК-МИНИСТЪР  ПРЕДСЕДАТЕЛ ЕВГЕНИЙ МАТИНЧЕВ: Касае се за транзитно преминаване само на техника, без военен персонал и еднократен акт от технически характер. Това е формулировката. (Шум в залата)\nВижте какво, уважаеми дами и господа, когато сме членове на ООН и когато подписваме споразумение с НАТО и с Организацията на обединените нации, за България произтичат и съответни задължения. (Шум в залата) Тук е валиден текстът на чл. 43, за който стана въпрос, който допуска уточняването на двустранни споразумения по този повод.\nУважаеми дами и господа! Това решение, което не е станало никакъв правен акт при настояване от ваша страна, с това разширително тълкувание, защото изрично от Министерството на отбраната и Генералния щаб  ми казаха, че в никакъв случай не може да третираме този въпрос като преминаване на чужди войски на територията на България. (Оживление в залата) След като се поставя този въпрос в парламента, ние ще го внесем и след вашето решение ще предприемем съответните действия. (Шум в залата)\nПРЕДСЕДАТЕЛ СНЕЖАНА БОТУШАРОВА: Благодаря, господин Матинчев.\nПроцедурни въпроси? По процедурен въпрос г-н Ишпеков има думата.\nФИЛИП ИШПЕКОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаема госпожо председател, колеги! Изказването на г-н Матинчев внесе нов момент, че правителството няма решение по този въпрос. Моят въпрос беше отправен категорично и съвършено ясно дефинитивно. Има ли решение или няма и дали решението е в смисъл да се иска съгласие от парламента.\nГосподин Матинчев, щом като нямате решение, а сте решили да се обърнете към парламента, направете го по съответния път, ако имате такова намерение и тогава аз не зная какво обсъждаме. Има конкретно предложение като точка от дневния ред и предлагам 78.2 да вземем отношение към предложения проект за решение.\nМоля да подложите на гласуване предложението на нашата парламентарна група.\nПРЕДСЕДАТЕЛ СНЕЖАНА БОТУШАРОВА: Ние сме точно в тази точка и се обсъжда проект за решение.\nГосподин Куртев има думата, процедурно.\nИВАН КУРТЕВ (СДС): Аз искам да възразя на господин Ишпеков и на неговото предложение да приключим въпроса.\nГосподин Ишпеков, на това  правителство му стана навик най-малкото. Припомнете си, че преди време един друг министър на вътрешните работи обясняваше, че писал заповед, а пък не я дописал и я оставил друг да му я довърши. След това му я носили на ловното поле да я подпише и накрая казал - нямаше заповед.\nТази сутрин ние с Вас двамата бяхме ли на заседание на Комисията по външна политика? - Бяхме. Дойде ли да Ви информира Вас парламентарният секретар на Външно министерство, че е прието решение на Министерския съвет? - Дойде. Вие уведомихте нас, че има решение на Министерския съвет. Сега идвате от господин Матинчев и аз на тези, които са забравили (шум в залата)... моля ви се, почакайте за момент.\nИВАН КУРТЕВ: Идва тук господин Матинчев и ще отворя една скоба за тези, които са забравили "Дванайсетте стола" на Илф и Петров, да си я препрочетат и да си спомнят Алхин. Идва господин Матинчев и ни обяснява, че няма решение. Малко преди това, в същата зала, друг член на кабинета казва: има решение.\nГоспода министри, хайде, разберете се - има ли, няма ли решение? Какво ви е решението?\nТук още в началото на заседанието поставихме въпроса да бъде прочетено това решение и  аз, когато говорих тук в началото, чух от място господин Даскалов да казва, че няма тайна и че всичко може да бъде изнесено, без да има закрито заседание. Сега  изведнъж Вие ни  убеждавате - няма решение! Кога разбрахте, че няма  решение? Кога решихте това да ни го кажете? По пътя насам ли?  Моля ви се, бъдете малко сериозни! 78.3\nВ началото г-жа Соня Младенова правилно постави въпроса, че ни правите на луди. Просто се подигравате с нас. Не може така! И ако някой човек от вас в този кабинет наистина има качества, доблест, досега да си е подал оставката. А що се отнася до предложението да минем към решението, аз очаквах, че ще чуем някаква информация повече. Очевидно от военните едва ли някой ще дойде.\nПРЕДСЕДАТЕЛ СНЕЖАНА БОТУШАРОВА: До 19,45 часа едва ли.\nИВАН КУРТЕВ: Аз бих желал и тях да ги чуя. Но по конкретния проект за решение също си запазвам правото да се изкажа, защото и там има какво да се каже и там могат да се направят корекции и поправки. Но да очаквам от г-н Матинчев да получи отговор. 78.4\nВЕРЖИНИЯ ВЕЛЧЕВА (СДС): Уважаема госпожо председател! Ние наистина не можем да пристъпим към каквото и да било гласуване без този въпрос да се изясни. И аз искам господин Матинчев хубаво да си помисли, защото Народното събрание не е "Лека нощ, деца!" И нека хубаво да помисли, преди да ни отговори. В крайна сметка обсъждан ли е този въпрос на Министерски съвет? Това обсъждане завършило ли е с гласуване.\nКогато той казва, че няма решение, дали има предвид само това, че технически то не е написано и не е подписано с неговия подпис? Друг е вече въпросът за конституционните правомощия на господин Матинчев, защото по Конституция "изпълняващ длъжността" няма. Но нека всички тези стъпки на правителството да се изяснят, защото аз съм се убедила, че членовете на това правителство не са наясно със самата Конституция. Не са наясно с това как се взима едно решение на правителството и затова често говорят тук такива небивалици.\nЗатова аз Ви моля стъпка по стъпка да обясните обсъждан ли е въпросът, гласувано ли е, какво точно е гласувано и от кого е гласувано и какъв е смисълът на това решение, взето или невзето?\nЗащото аз, прощавайте, господин Ишпеков, но от думите на господин Матинчев изобщо не направих извода, че целта е била да се пита Народното събрание. Общо взето това правителство трудно се справя с Конституцията и едва ли знае кога трябва да пита Народното събрание. Но слава Богу, затова все още сме тука, за да напомняме за съществуването й.\nНаистина това, което става в момента, е страшно. И можем само да се радваме, че няма печални последици все още за България. Но една такава обстановка, при която министър-председателят отсъства, когато имаме едно напълно безотговорно правителство и виждаме, че няма дори кой да дойде да даде едно елементарно обяснение пред това Народно събрание, наистина може само да ни плаши и да ни кара всички ние да се молим дано не се стигне до тежки дни за България при липсата на управление, при този пълен хаос. (Единични ръкопляскания от СДС)\nПРЕДСЕДАТЕЛ СНЕЖАНА БОТУШАРОВА: Господин Матинчев има думата. ЦМ/КП 79/1.\nЗАМЕСТНИК-МИНИСТЪР ПРЕДСЕДАТЕЛ ЕВГЕНИЙ МАТИНЧЕВ: Госпожо председател, аз много често съм бил свидетел, когато излишно се политизира и се употребяват неудачни изрази от тази трибуна. (Недоволство от блока на СДС)\nОсвен това искам да ви кажа, че вие може би знаете процедурите, които са в Народното събрание, но нямате понятие от процедурите в Министерския съвет.\nВЕРЖИНИЯ ВЕЛЧЕВА (от място): Напротив, много добре имаме представа.\nЗАМЕСТНИК-МИНИСТЪР ПРЕДСЕДАТЕЛ ЕВГЕНИЙ МАТИНЧЕВ: Аз предполагам, че специално госпожа Велчева нищо не знае във връзка с това. (Оживление)\nВЕРЖИНИЯ ВЕЛЧЕВА (от място): Напротив, много добре знам. (Шум и реплики от блока на СДС)\nСТЕФАН САВОВ (от място): Имате ли решение, кажи? Това питаме.\nЗАМЕСТНИК-МИНИСТЪР ПРЕДСЕДАТЕЛ ЕВГЕНИЙ МАТИНЧЕВ: Освен това това правителство не знаело да пита Народното събрание... Това правителство ще пита Народното събрание, когато Конституцията и други решения на Народното събрание и други нормативни актове, закони го задължават да прави това. А иначе това правителство не е под опеката, непрекъснатата и ежечасната. И както казвате, това правителство има отговорност...\nВЕРЖИНИЯ ВЕЛЧЕВА (от място): Кой я носи?\nСТЕФАН САВОВ (от място): Отговорността е на парламента. Това е отговорността.\nЗАМЕСТНИК-МИНИСТЪР ПРЕДСЕДАТЕЛ ЕВГЕНИЙ МАТИНЧЕВ: И тази отговорност се изразява в това, което то е постигнало и което другите правителства не постигнаха досега. (Смях и реплики от блока на СДС)\nПроцедурата в Министерския съвет специално за тази точка беше следната. Моля ви, уважаеми господа, проверете официално дневния ред на Министерския съвет. Такава точка няма. (Силна реакция от блока на СДС) Мога да ви предам и вие може да проверите дали тази точка е фигурирала в дневния ред на днешното заседание на Министерския съвет. (Реплики от блока на СДС)\nМоля ви се, не подвиквайте! Защото утре вестник "Демокрация" ще пише, че се държите неприлично от банките си, като 79/2. подвиквате на оратора... Не бива да правите така. (Силна реакция от блока на СДС)\nПРЕДСЕДАТЕЛ СНЕЖАНА БОТУШАРОВА: Наистина ви моля за тишина в залата и малко повече търпимост.\nЗАМЕСТНИК-МИНИСТЪР ПРЕДСЕДАТЕЛ ЕВГЕНИЙ МАТИНЧЕВ: Освен това искам да ви кажа, че такава точка в допълнителните точки, които обсъждахме и по които се взимаше решение, тази точка накрая министър Даскалов спомена пред Министерския съвет - че има подобно предложение...\nСТЕФАН САВОВ (от място): От кого?\nЗАМЕСТНИК-МИНИСТЪР ПРЕДСЕДАТЕЛ ЕВГЕНИЙ МАТИНЧЕВ: От него. От него и няма материал по този повод. (Смях от СДС)\nУважаеми господа, в Министерския съвет не всички материали, които се обсъждат, се внасят в писмена форма. А това, което направи министър Даскалов, е информация. В тази информация министър Даскалов ни предложи някои виждания на Министерството на външните работи. (Смях от блока на СДС)\nПРЕДСЕДАТЕЛ СНЕЖАНА БОТУШАРОВА: Много моля, заемете местата си, уважаеми колеги! Тишина и ред са необходими. (Реплики от блока на СДС)\nЗАМЕСТНИК-МИНИСТЪР ПРЕДСЕДАТЕЛ ЕВГЕНИЙ МАТИНЧЕВ: Искате ли да продължа да разговаряме или не? (Реплики от блока на СДС)\nВЛАДИМИР ДЖАФЕРОВ (от място): Това тук не е разговор.\nЗАМЕСТНИК-МИНИСТЪР ПРЕДСЕДАТЕЛ ЕВГЕНИЙ МАТИНЧЕВ: Това е разговор точно тук, за да си изясните каква е процедурата по въпроса. (Шумът в залата продължава)\nИ след това, което представи министър Даскалов пред нас, нямаше абсолютно никакво гласуване от Министерския съвет. Това е положението по тоя повод. (Реплики от блока на СДС)\nАз знам, че това не ви харесва на вас, но това е истината по този повод.\nИВАН КУРТЕВ (от място): Той каза друго. (Сочи министър Даскалов)\nПРЕДСЕДАТЕЛ СНЕЖАНА БОТУШАРОВА: Моля да не се репликира от място.\nПак напомням каква е точката, която се обсъжда.\nГосподин Владислав Даскалов иска думата по процедурен въпрос. 79/3.\nВЛАДИСЛАВ ДАСКАЛОВ (СДС): Уважаема госпожо председател, уважаеми колеги народни представители, господа министри! Иманяма... Няма-има... Ама няма ли?... Ама дали пък има?... Изглежда никой днес не знае.\nЗа това е и моето процедурно предложение: да се изиска стенограмата от днешното заседание на Министерския съвет, за да видим няма ли, има ли, има ли материали, няма ли материали и какво въобще има. И на базата на какво се е разсъждавало, на базата на каква се е взело или не се е взело това решение.\nМИЛЕН СТОЯНОВ (от място): И дали въобще се е разсъждавало.\nВЛАДИСЛАВ ДАСКАЛОВ: Дали въобще се е разсъждавало, за да можем в крайна сметка ние като Народно събрание да вземем пък своето решение по повод вече на проекторешението на колегата.\nНо ние, без да знаем подробностите от днешното заседание на Министерския съвет и истината по него, не сме в състояние да вземем каквото и да е решение.\nНОРА АНАНИЕВА (от място): Значи искате решение?\nВЛАДИСЛАВ ДАСКАЛОВ: Разбира се, че искаме решение.\nНОРА АНАНИЕВА (от място): Дайте да го решим.\nВЛАДИСЛАВ ДАСКАЛОВ: Ама не: дайте да го решим, госпожо Ананиева. Ние "дайте да го решим", ще го решим, но трябва да имаме онзи материал, за който господин Матинчев каза, че го няма... Ама ние искаме да го има... (Оживление)\nЗащото да не би пък ние... Ние като Народно събрание след това въобще не можем да кажем няма и не можем да кажем: ама има. Нито можем да кажем като Народно събрание: има, ама няма... Защото решението вече ще бъде факт.\nЗатова настоявам още веднъж, госпожо председател, да се изиска стенограмата от днешното заседание на Министерския съвет.\nПРЕДСЕДАТЕЛ СНЕЖАНА БОТУШАРОВА: Всичко може в рамките на правомощията.\nЗаписала съм пет човека по процедурни въпроси. Господин Аджаров има думата, а след това Христо Иванов. 79/4.\tКОНСТАНТИН АДЖАРОВ (ПСН): Повтарям становището на Парламентарния съюз "Независимост", че за да приемем или не приемем проекторешението на господин Павлов, ние трябва да имаме пълна информация за това, което се е случило. Ясно е, че от господин Матинчев ние не можем да научим нищо. Господин Матинчев обърна българския парламент в банка "Антинари" - "Тука има - тука нема", познай тук ли е - познай там ли е.\nПреди малко министърът на външните работи господин Даскалов съвсем точно ни заяви, че след заседанието на Министерския съвет, дори Министерство на външните работи е натоварено да отговори на генералния секретар на ООН господин Бутрос Гали как ще стане преминаването на тази бойна техника през България.\nПодновявам по този повод и предложението си да бъде изслушан тук министърът на транспорта. Видяхте, че това е много важно. Оказа се, че жп транспорт до Македония няма. Аз искам да знам, например, къде ще бъде стоварена тази бойна техника. Дали например няма да се стовари тук в София и да я посрещнем в хляб и сол на Орлов мост.\nТака че искам точно да се знае как ще стане преминаването на бойната техника, а после вече ще разберем дали това е само бойна техника или и военни съединения. Но да вземем просто да гласуваме проекторешението, без да знаем всички тези неща, ние не можем.\nПравя и още едно процедурно предложение за удължаване на работното време с още два часа.\nПРЕДСЕДАТЕЛ СНЕЖАНА БОТУШАРОВА: Преди това господин Христо Иванов поиска думата. По процедурен въпрос или от името на групата? Разбрах, от името на парламентарна група.\nХРИСТО ИВАНОВ (НСД): Уважаема госпожо председател, уважаеми колеги народни представители! Повече от очевидно е противоречието в изложението на господин Матинчев и господин Даскалов, министър на външните работи. Той съвсем ясно заяви, че такова решение на Министерския съвет днес е взето. Още повече той заяви, че транспорта тръгва утре, 15 април.\nЗатова аз от името на Парламентарната група на Новия съюз за демокрация предлагам десет минути почивка, през която, първо, представителите на министерския кабинет да уточнят има РД/ЙА 80.1 ли решение или няма. Ако е възможно през това време да пристигне стенограмата от въпросното решение. Ако такава няма, да бъде ясно казано, че такава няма, след което предлагаме процедурно Народното събрание да вземе отношение към въпроса дали да продължи днес разглеждането на поставения проблем, или той да бъде отложен за утре, петък, по време на парламентарния контрол.\nПРЕДСЕДАТЕЛ СНЕЖАНА БОТУШАРОВА: Сега чакайте. Момент. Има първо предложение да се удължи с два часа работното време. (Шум и реплики в залата)\nПо същият въпрос ли, господин Савов? Заповядайте, господин Савов, и процедурно предложение от името на парламентарната група.\nСТЕФАН САВОВ (СДС): Уважаема госпожо председател, уважаеми колеги! Обвиняват ни понякога във вестниците, които много ни обичат, че не сме имали време за изкуство. Обаче аз се убедих, че няма нужда от никакво изкуство, защото на такава сцена на театъра на абсурда, както и днес видяхме, аз не знам, няма автор, нито Бекет, нито никой, който да може такъв абсурд да напише! Изглежда, че нашето правителство може.\nВижте, моето предложение е процедурно. Няма защо десет минути да чакаме. Няма защо десет минути почивка да има. Ние трябва да продължим, защото разбрахме от единия от господа министрите, че операцията е почнала. Тази операция. От другия министър обаче не разбрахме кой е поискал въобще тази операция? Зададохме му ясно въпроса. Сега той пак не слуша, а всъщност би трябвало да се обърне с внимание към Народното събрание.\nЗащото Вие, господин Матинчев, макар че сте безотговорен като заместник-министър-председател, по Конституция обаче Вие трябва да знаете, че за всяко свое действие това правителство отговаря пред парламента.\nСТЕФАН СТОИЛОВ (от място): Пред американците може би.\nСТЕФАН САВОВ: Не, вижте, аз не мога да взема отношение американци, французи, германци, руси и т.н. Защото мога да взема отношение по този въпрос тогава, когато ще чуя едно смислено обяснение от господин Матинчев, който замества господин Любен Беров и от господин Даскалов и, разбира се, от другите господа, които въобще не идват. И аз започвам да се чудя, ако стане нещо, недай Боже с България, дали ще намерим някой генерал от Генералния 80.2 щаб или заместник-министър, който да дойде. Аз предполагам сега, че цяла България слуша и знае какво става тук - по улици, по площади, вкъщи и т.н. А в това време някои господа ... (Реплика от Вержиния Велчева) Моля Ви се, госпожице Велчева! Моля Ви се!\nВЕНЦЕСЛАВ ДИМИТРОВ (от място): По радиото говорели, че вече минавали през България.\nСТЕФАН САВОВ: Дори по радиото говорели, че войски минавали през България.\nГЕОРГИ БОЖИНОВ (от място): Да дойде президентът. Къде е той.\nСТЕФАН САВОВ: Моля Ви се, господин Божинов, моля Ви се да свърша мисълта си.\nАз не мога да се съглася, че тук може имало решение, но в допълнителните точки господин Даскалов, уважаемият министър на външните работи, бил изложил виждания на министерството, след което след няколко часа, може би минават или вече са минали. Какво значат тези виждания? Ами господин Ерменков, да речем, или господин Х или У излагат други виждания? Така ли се решава в този Министерски съвет?\nВие казвате, че не знаем как се решава. Аз мога да ви кажа, че откакто съществуват Министерски съвети в България се взимат решения, само че по Търновската конституция целият кабинет беше отговорен, докато сега не се знае къде е отговорността.\nТова е, бих казал, ако не беше смешно, щеше да бъде ужасно жалко. И аз бия тревога, че тук България се управлява от един министерски съвет, който не знае дали има решение или няма решение. Който не знае кой е поискал преминаването на тези съоръжения. Просто никой от вас двамата не ни каза кой е поискал. Вие се базирате на чл. 43 от статута. Ама там е казано нещо съвсем друго. Там има една алинея трета, в която се говори за ратификация. Ако това е искане на Съвета за сигурност, тогава разбира се ние бихме много помислили по тези въпроси. Но вие ще искате ратификация, вие ще искате решение.\nВие не си ли давате сметка какъв опасен прецедент създавате? И той е опасен за това, защото най-малко Парламентарната група на СДС би искала да влезе в някакъв конфликт с ООН. Ние не искаме и винаги сме били за това да се подкрепят решенията на Съвета за сигурност, обаче всичко това да ставе от едно правителство 80.3 стабилно, от едно правителство, което носи отговорност, от едно правителство, което не се чуди сега дали има решение или няма решение.\nАми преди Вас господин Даскалов си позволи да каже една лъжа, в най-добрия случай, че на Консултативния съвет за национална сигурност е бил обсъждан въпроса. Аз Ви запитах и Вие казахте: "Няма такова нещо". Е, няма, господа! Не се е обсъждал този въпрос. Не се е обсъждал. Господин Матинчев беше и сам каза сега, че не се е обсъждал.\nАз мисля, че всичко това можеше съвсем нормално да мине, ако знаехме кой е поискал това преминаване, че го иска, да речем, Съвета за сигурност или генералния секретар Бутрос Галис и т.н, и т.н. Тогава вашето задължение щеше да бъде да дойдете тук, да ни запознаете, ние да кажем нашето становище, нашето мнение чрез гласуване, защото в парламента така се изказват становища, а не се изказват виждания. Защото може тогава и ние по примера на кабинета да стане Х - свои виждания, да стане У - свои виждания и ние, без да гласуваме, да приемем, че оттук може да минат не тринайсет бронетранспортьори, ами да мине цяла армия. 80.4\tБългария има много тежки спомени точно от такива преминавания, в които парламентът не е бил навреме консултиран.\nАз не искам да Ви уча на история, но не е лошо да ги прочетете. Не искам да правя аналогии, защото те са ненужни, но когато живеем в една такава опасна зона, както са Балканите, Вие не може тук да разигравате един театър на абсурда. Да говори министърът на външните работи едно, друго да говори изпълняващият длъжността министър-председател, ако дойде, ама не идва, господин Ерменков ще каже трето, да ни занимавате с въпроси, че щяло да бъде по жп транспорт и да не знаете, че не може по жп транспорт.\nИ ще знаете, господин Матинчев, аз по-добре ги знам тези бойни работи, защото съм воювал и защото точно по тази линия Гюешево нататък съм минал към Скопие. Тъй че недейте да мислите, че ги разбирате много добре нещата. Аз ще Ви кажа, че не е толкова лесно от Гюешево да минат тези бетеери с по един човек екипаж, както Вие казвате. Че да бъде по един екипаж, по един човек, дори, но това означава някакви, бих казал, части, които Вие не можахте да ни обясните какви са тези части.\nИ най-важното, ние не можахме да разберем какво въобще, кой Ви е накарал да вземете това решение, защото не можете да убедите никого в тази зала, че не е имало някакви предварителни разговори, преговори. Защото как така изведнъж в 10,00 ч. сутринта, горе-долу, мисля, че господин Даскалов, или тази сутрин, той излага своите виждания и Министерският съвет решава.\nЗАМЕСТНИК-МИНИСТЪР ПРЕДСЕДАТЕЛ ЕВГЕНИЙ МАТИНЧЕВ: Няма такова.\nСТЕФАН САВОВ: Е как да няма, като господин Даскалов ни го каза?\nЗАМЕСТНИК-МИНИСТЪР ПРЕДСЕДАТЕЛ ЕВГЕНИЙ МАТИНЧЕВ: Няма.\nСТЕФАН САВОВ: Няма, ама господин Даскалов ни го каза. Няма, ама има! Сега и аз не искам да повтарям тези игри. Но, моля Ви се!\nАз смятам, че няма защо да взимаме почивка, няма защо да не продължаваме сега заседанието. Ние обаче искаме да чуем една веридична версия. Нещо, в което да се обедините двамата. Нещо, в което ще се обедини целият кабинет. Не може без решение МС/КТ 81.1 на кабинета това въобще да стане.\nВие говорите допълнителни точки и не знам какви си точки. За мен е ясно, че в тази страна, поради това че има едно слабо правителство, че има едно правителство, което е болно, че има едно правителство, което въобще не си знае работата, което, смятам за цяла България стана ясно сега, ние сме в хаос.\nНие нямаме нищо против всичко това, ако ни бъде обяснено! Ние може би бихме гласували много неща от едно предложение, което да знаем примерно казано, че излиза от Съвета за сигурност. Но, ние нямаме никакво обяснение. И затова мога само да завърша - за да пази Бог България, дайте си оставката по-скоро. (Ръкопляскания от блока на СДС)\nПРЕДСЕДАТЕЛ СНЕЖАНА БОТУШАРОВА: Направено е предложение от господин Аджаров да се удължи работното време с два часа. (Шум и реплики)\nИ след това ще дам почивката, поискана от парламентарната група. (Шум и реплики)\nМоля, режим на гласуване. Гласува се предложението на господин Аджаров да се удължи с два часа днешното работно време.\nГласували са 179 народни представители, за са 109, 33 са против, 37 се въздържат.\nПо правилник съм задължена да дам веднага щом се поиска почивката. (Шум и реплики)\nМоля ви, отворете си правилника!\nДавам 10 минути почивка, както беше поискана от Парламентарната група на Нов съюз за демокрация. (Звъни)\nИВАН КУРТЕВ (от място): Едно важно съобщение преди почивката.\nПРЕДСЕДАТЕЛ СНЕЖАНА БОТУШАРОВА: Ама тя е дадена почивката.\nИВАН КУРТЕВ (СДС): Много моля, едно важно съобщение преди почивката, за да се има предвид от всички депутати!\nДами и господа, правят ни не за смях, ами за нещо повече!\nГоспода министрите всеки час, не само по Българското радио, но и чужди радиостанции съобщават за решението на българското правителство. И господин Даскалов дава интервюта пред "Свободна Европа", което е излъчено вече по радио "Свободна Европа" за решение на правителството. (Шум и реплики) А на нас 81.2 тук ни разправят в момента смешни работи двамата господа министри. (Шум и реплики)\nПРЕДСЕДАТЕЛ СНЕЖАНА БОТУШАРОВА: Моля, вижте чл.49, ал.2!\nДесет минути почивка. Точно след 10 минути продължаваме.\n(19 ч. и 22 м.)\nПРЕДСЕДАТЕЛ СНЕЖАНА БОТУШАРОВА (Звъни): Моля, уважаеми колеги, заемете местата си в залата.\nГосподин Хасан Али има думата от името на парламентарна група или по процедурен въпрос - уточнете, моля!\nХАСАН АЛИ (ДПС): Уважаема госпожо председател, от името на Парламентарната група на ДПС моля за половин час почивка.\nПРЕДСЕДАТЕЛ СНЕЖАНА БОТУШАРОВА: Давам половин час почивка. Точно след 30 минути продължаваме. (Звъни)\nПърво ще дам думата на господин Праматарски.\nАЛЕКСАНДЪР ПРАМАТАРСКИ (СДС): Благодаря.\nУважаема госпожо председател, уважаеми колеги народни представители, господа министри! От името на Парламентарната група на Съюза на демократичните сили искам да изразя нашето становище по проблема, който се дискутира тук. Защото всички ние преди час станахме свидетели наистина на една абсолютно невероятна, не искам да я наричам комична ситуация, защото тя се отнася за сигурността на държавата. Един от министрите, а именно външният министър господин Даскалов пред всички вас потвърди, че има внесени материали в Министерския съвет и че такова решение е било взето. От своя страна господин изпълняващият длъжността премиер Матинчев каза, че такова решение не е било взето. Сега, при идването на другия вицепремиер, господин Карабашев аз го попитах има ли решение и той ми каза, че има решение, че такива материали са внасяни.\nПредвид, разбира се, на всички тези проблеми - правителството че не може да се разбере помежду си е негов проблем, но вече става проблем и за нацията - ето защо от името на ПарлаСБ/ЛТ 82.1. ментарната група на Съюза на демократичните сили ние искаме, първо, да бъдат представени тук, в пленарната зала на всички народни представители на вниманието стенограмата от днешното заседание, протоколът от днешното заседание и всички внесени материали по тази точка от дневния ред, която е била разглеждана. За да не ставаме наистина смешни народни представители, такива, каквито за съжаление искат да ни вземат някои от правителството, като твърдят, че там са били разглеждани съображения, а не точки от дневния ред със съответните материали.\nЗатова ние смятаме, Парламентарната група на Съюза на демократичните сили, че парламентът не може да вземе каквото и да било решение, ако тук не се изясни въпросът: вземано ли е такова решение или не е вземано; правено ли е такова искане или не е правено; ако е правено искане, от кого е направено. За да сме наясно какво по-нататък ние можем да гласуваме.\nМоля това мое предложение да бъде подложено на гласуване.\nБлагодаря. (Ръкопляскания в СДС)\nНОРА АНАНИЕВА (от място): Това отлагане на въпроса ли е?\nПРЕДСЕДАТЕЛ СНЕЖАНА БОТУШАРОВА: Заповядайте, господин Гинчо Павлов, по процедурен въпрос.\nГИНЧО ПАВЛОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаема госпожо председател, уважаеми колеги! Искам да ви декларирам, че не съм нито племенник на Бутрос Гали, нито братовчед на Уйлям Монтгомъри, нито пророк. Затова би било абсурдно да се смята, че внасяйки предложението си вчера, съм имал предвид ситуацията в Министерския съвет днес. Довчерашната информация в парламентарните кулоари беше, че върху правителството се осъществява натиск от нашия голям брат за коридор. Споменаваше се името на господин Уйлям Монтгомъри. Разбира се, господин Монтгомъри е специалист по нашата Конституция, той среща един добър, раболепен прием при един наш политик, чието име от дискретност няма да съобщя, понеже е президент на страната (смях). Но от реакцията на парламентарната зала днес аз оставам с впечатление, че на всички е ясно, че декларацията, която приехме на 29 април, няма онази правна тежест да защити позицията, изразена в тази декларация, колкото и вярна и точна да е тази позиция. Това е видно и от 82.2. чл. 86, ал. 2 на Конституцията, където е казано, че само решенията и законите имат задължителна сила и са задължителни за българските граждани.\nЕто защо от реакцията ви, колеги, аз оставам с впечатление, че вие по принцип сте за едно такова решение, което да предотврати предоставянето на територията, акваторията и въздушното пространство на Република България точно в духа на декларацията, която приехме. Иначе, ако това решение не бъде подкрепено от вас, всичко казано дотук пред този микрофон ще бъде чиста проба демагогия.\nЕто затова предлагам да гласуваме проекта за решение, а след това, ако залата реши, да продължи с разискванията по днешния случай. Защото проектът е внесен от вчера. (Бурни възражения в СДС)\nПРЕДСЕДАТЕЛ СНЕЖАНА БОТУШАРОВА: Благодаря. Предложението на господин Праматарски в първата част на дебатите беше направено и от други народни представители от други групи.\nАз ще предоставя вие да решите, явно става дума за изключително важни документи, вие да решите дали да бъдат предоставени на народните представители.\nНаправено е искане стенограмата, протоколът от заседанието и всички внесени писмени материали да бъдат предоставени на народните представители.\nЗЛАТКА РУСЕВА (от място): И искането!\nПРЕДСЕДАТЕЛ СНЕЖАНА БОТУШАРОВА: Вие решете. Звучаха същите предложения и от ваша страна преди половин час. (Шум в залата)\nГосподин Праматарски, уточнения по същия въпрос ли искате да направите? Уточнете предложението, за да го реши залата.\nАЛЕКСАНДЪР ПРАМАТАРСКИ: Уважаеми колеги, обръщам се към депутатите от Българската социалистическа партия, не искаме отлагане. Напротив, ние, както видяхте, удължихме и работното време. Въпрос на пет минути е, госпожо Ананиева, ако, разбира се, правителството действа по този начин, може би и на десет да бъдат всичките тези материали, които всяко едно правителство ги има, а пътят е само половин километър. Обяснявам ви защо. 82.3. Ние не можем да вземем каквото и да било друго решение, без да разберем имало ли е такова решение на правителството днес или го няма. Защото вие сами разбирате, от една страна, се казва: има го - от външния министър и господин Карабашев, а господин Матинчев казва: няма го. Ако няма такова решение, какво изобщо тогава коментираме?\nЗатова нашето искане е да бъдат предоставени всички тези материали.\nПРЕДСЕДАТЕЛ СНЕЖАНА БОТУШАРОВА: Направено е процедурно предложение да се предоставят стенограмата, протоколът и всички писмени материали. (Шум в залата) Ще дам думата на господин Матинчев. Моля да не се нарушава спокойствието. Има време, ще се реши въпросът. Точката е ясна.\nКОНСТАНТИН АДЖАРОВ (от място): Искам думата, за да допълня това предложение с един конкретен материал.\nПРЕДСЕДАТЕЛ СНЕЖАНА БОТУШАРОВА: Какъв материал, господин Аджаров? (Шум в залата) 82.4.\nКОНСТАНТИН АДЖАРОВ (ПСН): Допълвам предложението с един конкретен материал - писмото на генералния секретар господин Бутрос Гали, което се намира във външно министерство, и найважното: сега току-що виждам, че си е отишъл външният министър. Аз искам да знам има ли вече изпратен отговор на външно министерство на това писмо и този отговор да го видим също. Това са въпросите.\nПРЕДСЕДАТЕЛ СНЕЖАНА БОТУШАРОВА: Въпросите след това.\nМоля, режим на гласуване. Гласува се предложението да се предоставят на народните представители... Процедурно решение, моля ви се... Стенограмата, протокола и писмените материали писмото на генералния секретар на ООН. (Шум и реплики от залата)\nДобре, това, което господин Аджаров формулира.\nКЛАРА МАРИНОВА (от място): Къде го има това в правилника?\nПРЕДСЕДАТЕЛ СНЕЖАНА БОТУШАРОВА: Искаше го и господин Мухтанов преди един час същото.\nКаквото предлагате, ще го гласуваме. Въпросът е изключително важен.\nСтава дума за всички онези документи, които дават възможност да се вземе решение.\nНОРА АНАНИЕВА (от място): По коя точка?\nПРЕДСЕДАТЕЛ СНЕЖАНА БОТУШАРОВА: Към точката, в която сме - проекта за решение.\nРезултатът: от общо гласували 203 народни представители, 92 са гласували за, 15 са против, 96 се въздържат.\nГосподин Матинчев, искахте думата, заповядайте.\nКаква процедура? Господин Павлов, кажете я!\nЛЮБОМИР ПАВЛОВ (СДС): От името на парламентарната група на СДС искам да се повтори последното гласуване. Имам чувството, че половината народни представители не разбраха за какво става дума и понесоха изключително тежка отговорност пред историята. Затова настоявам да се повтори гласуването. Нашият народ трябва да знае какво е обсъждал днес Министерският съвет.\nПРЕДСЕДАТЕЛ СНЕЖАНА БОТУШАРОВА: Моля за тишина в залата, да не прекъсвам заседанието! ББ/КП 83/1.\nПрегласува се решението. Още веднъж го повтарям: да се предоставят на народните представители стенограмата, протоколът и писмените материали, включително и дали има предложение от генералния секретар на ООН и другите документи.\nМоля, режим на гласуване. Изчаквам три минути. Гласуването ще е окончателно.\nРезултатът: от общо гласували 208 народни представители, 97 са гласували за, 26 против, 85 се въздържат.\nПредложението се отклонява. Решението е окончателно.\nГоспожа Нора Ананиева иска думата от името на парламентарна група.\nЗЛАТКА РУСЕВА (от място): И ние я искахме.\nПРЕДСЕДАТЕЛ СНЕЖАНА БОТУШАРОВА: Още одеве я поиска. Ще дам и на вас думата.\nНОРА АНАНИЕВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаема госпожо председател, уважаеми колеги! Ние тръгнахме добре с обсъждането на един важен за нацията въпрос. Не разбирам защо стигнахме до отлагане на неговото решение. Дали има или няма решение на правителството, това може да стане ясно. Защото актовете на правителството подлежат на публикация: на подписване, публикуване и те могат да бъдат видени.\nРЕПЛИКИ ОТ БЛОКА НА СДС: Кога?\nНОРА АНАНИЕВА: Ако още сега искате, можете да го видите първо в "Държавен вестник". (Шум и неодобрителни възгласи от блока на СДС)\nВторо, можете да го изискате още тази вечер. Можете да изискате или да предложите анкетна комисия по този въпрос (неодобрителни възгласи и реплики от блока на СДС):\nИстината е една. По този въпрос, повтарям, жизнен за нацията въпрос очевидно има различни становища. Имало е и в различните органи на правителството. Имаше между впрочем и днес в Комисията по външна политика, когато с изключение на нашите депутати никой друг не е взел никакво становище. Такова разногласие имаше и днес, повтарям, днес на Председателския съвет, когато аз изрично помолих днес да се гледа този въпрос и да постигнем по някакъв начин общо решение на парламента с участието 83/2. на различните парламентарни групи или с извънредно заседание на Комисията по външна политика, както бяха предложили нашите колеги.\nНа мен ми беше казано, че въпросът не е аналогичен евентуално с турските "сини каски", че не засяга район, който е конфликтен, че става дума за водоноски (няма да цитирам кой го казваше, но в протоколите на Председателския съвет всичко това го има записано, също може да се прочете, ако искате до подробности да изучите нещата), поради което нещата чак вътре в залата сега се разразиха с една изключително оправдана активност от всички парламентарни групи.\nОчевидно валидно решение на парламента на този етап няма, на правителството също като акт няма. Поради което аз предлагам следното:\nПърво, залата правилно реши да не отлага решението.\nВторо, това, което вие предлагате, има връзка с внесения проект за решение, но просто не е същата тема.\nНе виждам защо е тази нервност.\nТрето, ние предлагаме правителството да се свика незабавно, още тази вечер на заседание, на което да стъпи върху декларацията на Народното събрание от миналата година.\nЧетвърто, още сега ние да си гласуваме решението, както беше предложено, и това ще даде възможност на правителството, когато си довършва работата, да приеме едно решение, съобразено с волята по този въпрос на парламента.\nНо няма никакъв смисъл въпросът да се отлага, да се отлага в анкетни комисии, в допълнително изучаване на детайлите. Всичко това на този етап е безсмислено и то ненужно отлага истинското, същинското решение на въпроса.\nНие сме за същинско решаване на този въпрос. Затова сме доволни, че не се прие предложението за отлагане, за изместването на въпроса чрез една анкетна комисия и предлагаме така, както преди два часа още предложихме - да се пристъпи към предложение евентуално за корекции във внесения проект за решение и към неговото гласуване.\nДавам думата на господин Савов. Иска я от името на парламентарна група.\nСлед това ще дам думата на господин Христо Иванов. 83/3.\tСТЕФАН САВОВ (СДС): Уважаема госпожо председател, уважаеми колеги!\nМисля, че лявата страна на Народното събрание просто не разбра нашите становища и мотиви. (Реплики от блока на БСП и коалиция)\nМоля ви се! Слушайте ме, госпожа Ананиева! Вие сте голям специалист по външна политика. Знам, но все пак, изслушайте някого!\nНа мен ми се струва, че след като ние много ясно посочихме нашето становище, изказахме нашето становище, че ние сме против всякакво нарушаване на суверинитета на нашата страна и т.н. мисля, че вие ръкопляскахте дори на моите изказвания, остана все пак, поради това, че в правителството или от членовете на правителството бяха изказани противоречиви мнения, които сега продължават и по радиото, и по телевизията. Противоречиво се изказват!\nОт господин Даскалов, който го няма тук чух, че е казал, че има решение.\nИ продължавам цялата тази главоблъсканица ли ... И какво да кажа ... Ребус ... Пред нас.\nКакво по-нормално от това пред този парламент, макар че това не е съд, обаче ние вземаме съдбовни решения, да видим преди всички цялата тази документация. Това искахме ние.\nЗащото ние нямахме тази документация! Нашата страна ...\nЗащото ние не разбрахме от правителствените представители кой е поискал тази операция.\nНие не разбрахме има ли решение!\nКакво по-нормално от това да изчакаме половин час ли ще бъде или утре сутринта да продължим с това нещо.\nЗащото тогава ще имаме една пълна картина!\nЗащото за разлика от лявата страна ние нямахме например текста на Бутрос Гали, а госпожа Елена Поптодорова я имам на запис ... (Реплики) На запис я имам! ... Превода на искането на Бутрос Гали.\nВярвате ли, госпожа Елена Поптодорова?\nЕЛЕНА ПОПТОДОРОВА (от място): Разбира се! Аз съм член на Комисията по външна политика! Вие не сте член на тази комисия, ВЙ/ЙА 84.1 господин Савов!\nСТЕФАН САВОВ: Така! Вие ... Пред външната комисия ли е говорено там?! Пред външната комисия ли е говорено, не знам ... (Шум и реплики в залата) Пред външната комисия казваме ли такова нещо, господин ... (Шум и реплики в залата)\nНа вас, ако е дадено, е друг въпрос! На вас винаги ви се дават повече неща, отколкото на нас! (Шум, реплики, провиквания от блока на БСП и коалиция) Защото вие продължавате , разбира се, да бъдете крепителите на това правителство! Това е много ясно.\nСТЕФАН СТОИЛОВ (от място): Ясно е!\nСТЕФАН САВОВ: Това е толкова ясно, тъй че ще имате документите, но ние протестирахме още от самото начало, че ние не сме информирани.\nТук се стигна дори до такава, бих казал, пародия, че господин Даскалов, министърът на външните работи твърдеше, че на Консултативния съвет се било говорело ... След това господин Матинчев трябваше да каже, че не се е говорило по този въпрос ..., тъй че аз като представител на СДС въобще не бях информиран какво е станало.\nКак така госпожа Поптодорова ... Не знам защо тя ще има тези текстове и ги превежда дори на български. Касетофона ми е на разположение. Мога да ви го дам.\nТака че, когато се решава един такъв важен въпрос за България аз мисля, че това беше най-естественото - да изчакаме всичките тези книжа, от които случаят да се изясни.\nНо аз искам тук да напомня на госпожа председателката, че има решение от Народното събрание, което беше взето почти единодушно да бъде изслушан, както началник щаба уважаемият господин Любен Петров, така и заместник-министъра господин Ноев, за да чуем и техните мнения.\nТа нима това няма да ни помогне да си формиране подобре нашето становище.\nТъй че аз смятам, че трябва да се изпълни нашето решение!\nПРЕДСЕДАТЕЛ СНЕЖАНА БОТУШАРОВА: От името на парламентарна група има думата господин Христо Иванов.\nХРИСТО ИВАНОВ (НДС): Христо Иванов от името на Нов съюз за демокрация. 84.2\nУважаема госпожа председател, уважаеми колеги народни представители!\nПарламентарната група на Нов съюз за демокрация не е против вземането на решение, но ние считаме, че ние не можем да вземем решение докато не се внесе яснота, а за да се внесе ясното в разглеждания проблем първо ние трябва да получим информация за това взето ли е такова решение на Министерския съвет.\nАко такова решение е взето - това решение влязло ли е юридически в сила?\nАко то е влязло или не е влязло юридически в сила каква е по-нататъшната позиция на Министерския съвет?\nНие вече сме изразили веднъж нашата принципна позиция като Народно събрание, като върховен орган на парламентарната република за поведението, в това число на изпълнителната власт, по отношение на конфликта в нашата съседка. И смятаме, че едно препотвърждаване на тези позиции преди да се разреши конкретния случай  в момента просто отклонява нещата от конкретния проблем, който ние разглеждаме.\nЕто защо ние предлагаме още веднъж - нека да бъдат изслушани господата, които бяха поканени тук. Нека да се изложат аргументите на Министерството на отбраната, на Министерство на външните работи, въз основа на които е взето или не е взето правителственото решение.\nИ повтарям още веднъж: ако такова правителствено решение не е влязло юридически в сила, тогава представителите на Министерския съвет просто трябва да заявят пред нас какви са техните по-нататъшни намерения, които очевидно не могат да бъдат в рамките на декларацията, вече гласувана единодушно от този парламент.\nГосподин Матинчев вдигаше ръка ... (Шум и реплики в залата)\nЩе дам думата! Ще дам думата, моля ви! (Шум и реплики, недоволство от блока на БСП и коалиция) Вие водите заседанието, откакто поставяте въпросите!\nАз от началото ви напомням за какво е точката!\nГосподин Карабашев, заповядайте. (Шум и реплики в залата) 84.3\nСъгласна съм! Каквото предложите ... Досега - все процедурни въпроси от името на групите ... Моля ви! (Шум в залата, провиквания) Много моля за тишина!\nЗАМЕСТНИК-МИНИСТЪР-ПРЕДСЕДАТЕЛ ВАЛЕНТИН КАРАБАШЕВ: Имам ли думата, госпожо председател?\nПРЕДСЕДАТЕЛ СНЕЖАНА БОТУШАРОВА: Да, имате думата, господин вицепремиер.\nЗАМЕСТНИК-МИНИСТЪР-ПРЕДСЕДАТЕЛ ВАЛЕНТИН КАРАБАШЕВ: Уважаема госпожо председател, дами и господа народни представители!\nЩе се опитам с много точни думи и формулировки да представя заседанието на Министерския съвет от днес сутринта в частта му, която ви интересува.\nИскам в началото да кажа, че противоречие между членовете на Министерския съвет няма, но предполагам ... Не съм чул точно какво е казал господин Матинчев, че може би не е използвал найточните формулировки при представянето на онова, което сме решили днес на заседанието на Министерския съвет. (Шум и реплики в залата)\nПо предложение на министъра на външните работи господин Даскалов  към точките от редовния дневен ред беше прибавена още една допълнителна точка от дневния ред, каквато практика има в заседанията на Министерския съвет.\nОт министъра на външните работи и министъра на отбраната беше внесена докладна записка, в която писмено бяха представени всички въпроси от политическа, военно-техническа и правна гледна точка, свързана с повдигнатия проблем.\nА повдигнатия проблем беше следния: дали Министерския съвет да разреши  да  бъде   транспортирана   през  България оборудване и техника без екипажи и без боеприпаси като в ... (Провиквания от СДС)\nПРЕДСЕДАТЕЛ СНЕЖАНА БОТУШАРОВА: Моля за тишина, ако обичате!\nЗАМЕСТНИК-МИНИСТЪР-ПРЕДСЕДАТЕЛ ВАЛЕНТИН КАРАБАШЕВ: Мисля, че говоря доста точно. Опитвам се да говоря точно! (Шум в залата)\nВ докладната записка и в допълнителните разяснения на господин Даскалов стана ясно, че не става дума за разрешаване за преминаване през територията на Република България на въоръжени сили, за което всички министри бяха наясно, че се иска разрешение 84.4 от Народното събрание.\nСлед някои допълнителни уточняващи въпроси, които бяха поставени от министрите, Министерският съвет подкрепи предложението за решение, което беше внесено от двете министерства ... (Ръкопляскания от СДС)\nТака! Каква е процедурата? Тук има колеги, които са били министри и знаят каква е по-нататък процедурата.\nСлед заседанието на Министерския съвет решението се оформя писмено технически и се подписва от министър-председателя и онзи, които го замества.\nТова нещо, което трябваше да последва в заседанието на Министерския съвет не е направено от господин Матинчев. Той вероятно ви е казал по какви причини.\nНо Министерския съвет се произнесе по докладната записка, която беше внесена от министър Даскалов и от Министерство на отбраната при пълното съзнание, че взема едно правилно решение.\nИ аз предполагам, че господин Бойко Ноев, заместникминистър на отбраната, ще изтъкне и тези съображения.\nБлагодаря. (Шум в залата, ръкопляскания от СДС)\nПРЕДСЕДАТЕЛ СНЕЖАНА БОТУШЩАРОВА: Благодаря Ви.\nГосподин Минчо Минчев има думата.\nРЕПЛИКИ ОТ СДС: А кога ще чуем Генералния щаб?!\nПРЕДСЕДАТЕЛ СНЕЖАНА БОТУШАРОВА: Думата се иска! Насила не се дава на никой! 84.5\tМИНЧО МИНЧЕВ (ПС на БСП, БЛП, ОПТ, ПХЖД, ХРП, СМС, ФБСМ,  НЛП "Стефан Стамболов" и СДПД "Ера-3"):  Уважаема госпожо председателстваща, уважаеми колеги! Вече е 21 часа. Външният министър ме информира, че на 15-и тръгва влакът, както някой се изрази тук. Аз видях това писмо, за което говори г-н Савов. Слушах и превода. Мога да ви кажа къде спира влакът. Влакът спира в София и от тук до Скопие на самоход трябва да отиде в бетерите. Тази вечер, независимо от всичко - дали има или няма решение на правителството - ние бихме желали да приемем едно принципно решение, за да възпрепятстваме този акт, тъй като времето минава. И аз си мисля, че ние всички в тази зала, ние носим отговорност дали да мине чужда военна техника през България, заедно с екипажите, или да не минат. (Шум в залата) Дали има или няма решение - за нас това не е важно, тъй като дори и да има решение, то е противоконституционно. Те не могат да вземат такова решение през главата на Народното събрание.\nТази вечер се опитаха да ни направят на луди, ако някой от вас се смята за такъв, но аз не искам да се смятам за такъв, и съм възмутен от това, което ни изнася и господин Матинчев, от това, което ни изнася и г-н външният министър. Затова защото радиото в цяла Европа гърми, че в България се разхождат войските на НАТО, вследствие на което има и други предприети мерки от съседни нам страни. Тук е господин началникът на Генералния щаб, който би могъл да ни каже какви са последствията.\nИ ако ние действително сме българи, и ако действително искаме да предпазим страната си от някакви нещастни последствия, аз ви призовавам всички, нека да приемем по принцип едно решение. А фактите ние можем да ги освободим по всякакъв начин. Ние можем да ги освободим чрез една анкетна комисия, която да излъчим и утре, но нека, аз пак повтарям, остава един час и ви призовавам към едно разумно решение.\nПРЕДСЕДАТЕЛ СНЕЖАНА БОТУШАРОВА: Който иска думата, я давам. Но мисля, че е време вече да се пристъпи към съществото на точката. (Шум в залата) Не мога да заставя никой да вземе СМ/ВЙ 85.1 думата, ако не я иска.\nГосподин Бойко Ноев - заместник-министър на Министерството на отбраната, поиска думата.\nМного моля за тишина. Гласувахте преди два часа да са тук, ето тук са.\nЗАМЕСТНИК-МИНИСТЪР БОЙКО НОЕВ: Госпожо председател на Народното събрание, заместник-председател на Народното събрание, дами и господа народни представители! Аз имам една изключително трудна задача в една емоционална атмосфера да се опитам да обясня какви са били мотивите на Министерство на отбраната, когато е препоръчало на правителството да приеме решението през България да бъде транспортирана военна техника и снаряжение, необходимо за превантивния контингент на УНПРОФОР - Македония.\nБеше зададен въпрос за последователността на действията В петък получих запитване, или по-точно информация, от американския посланик Монтгомъри, който ме информира, че в понеделник официално американското правителство, чрез ООН, ще постави искане през територията на България, както преди това през територията на Холандия, Германия, Австрия, Унгария, Румъния и накрая България, да бъде транспортирана военна техника и съоръжения, състояща се от 14  бронетранспортьора М-113 и други транспортни средства, необходими за поддържането на нормалното съществуване на контингента на УНПРОФОР - Македония.\nУведомиха ме също, посланик Монтгомъри, че за това е уведомил и Външно министерство. По надлежния ред аз изготвих паметна бележка, информирах моя министър за постъпилата информация.\nВпоследствие този въпрос беше поставен, на другия ден беше разгледан по-подробно в Министерство на отбраната. Това беше събота. Моето категорично мнение беше, че ние би трябвало да приемем искането на ООН.\nМотивите ми бяха следните. (Шум в залата)\nПърво, България бе първата страна, която приветства разполагането на превантивни сили на ООН на УНПРОФОР в техния 85.2 състав и северни държави - Швеция, Норвегия, Дания и Съединените щати, които сили на УНПРОФОР и тяхното присъствие на територията на бившата Югославска република Македония представлява стабилизиращ фактор и отговарят напълно на интересите на Република Македония.\nВторо, България има определени ангажименти към международните организации. И когато тези ангажименти са в съответствие с националното законодателство, съвсем естествено е те да бъдат изпълнени.\nТрето, естествено възникна въпросът как това искане и транспортирането на това оборудване и техника се отнася с принципната позиция на Народното събрание и на правителството, че през България не могат да бъдат пропускани чужди войски, без разрешение на Народното събрание.\nВъпросът, казусът какво представляват войски или въоръжени сили пред Министерството на отбраната и Министерството на външните работи възникна през януари т.г., когато бе подготвен един работен документ, който скоро ще бъде внесен от Министерския съвет в Народното събрание и който работен документ третира участието на България в операции по поддържането на мира. И тъй като при изпращането на въоръжени сили е необходимо съгласието на Народното събрание, ние се опитахме и с помощта на всички наши юристи, можете да бъдете абсолютно уверени, че нашите юристи на двете министерства много точно изучиха този казус. Беше искано мнението на военни специалисти, според които понятието "въоръжени сили" включва в себе си организирани формирования в съответна бойна структура, въоръжени със съответната бойна техника. Отделни военнослужещи - бойци, полицаи, отделни единици бойнана техника и оборудване, не представляват въоръжени сили.\nС това разбиране Министерство на отбраната и Министерство на външните работи внесоха между другото и в правителството един доклад, който скоро ще бъде при вас и аз много се надявам, тъй като той касае важни интереси на България и нейни задължения в рамките на международната общност, да бъде представен в На родното събрание. 85.3\nВъз основа на тези основни съображения, а имаше и други, моето  категорично   мнение пред министър Александров, което той напълно подкрепи, беше  Министерство на отбраната да подкрепи искането на ООН, американска техника и оборудване, боядисана в бял цвят, с големи букви ЮН, да бъде транспортирана през територията на България, като ние получихме писмени уверения, че  няма да има войски, няма да има личен състав, организиран като формирование, първо. Второ, няма да има боеприпаси и опасни материали. И, трето, тази техника ще бъде транспортирана максимално близо до границата на Република Македония.\nИстината е, въпреки че в документите, които бяха отправени към нас, се посочваше като пункт София, ние имахме разбирането и първоначално беше така, а и днес този въпрос беше обсъждан на експертно равнище така, че тази техника ще бъде прекарана максимално близо до границата ни с Македония. Тоест  - Кюстендил - Гюешево.\nБеше поискано мнението на нашите военни специалисти, които казаха: да, в Кюстендил и една гара малко преди Кюстендил, съществуват технически възможности - рампи - тази техника да бъде  безпрепятствено разтоварена. 85.4\nОттук нататък беше обсъждан въпросът дали тя да премине на собствен ход или да бъде прекарана с трелери. Тъй като съществуват определени технически трудности за осигуряването на трелери в такъв кратък срок, по принцип се разглежда и вероятността тази техника или поне част от нея да премине оставащите 40 или 50 километра до границата под екскорт на военна полиция и съответната сигурност, да премине и да прекоси границата на Република Македония. (Оживление)\nИменно въз основа на тези факти и в отсъствието на министър Александров, който понастоящем продължава да е на важно посещение в Република Турция, аз парафирах собственоръчно предложението, излезло не само от Министерството на външните работи, а и от Министерството на отбраната - съвместно да бъде внесено в Министерския съвет с разбирането, че правителството е в състояние да реши този въпрос.\nСлушайки дискусията, дотолкова доколкото бях свидетел на тая дискусия досега, а и може би рискувам да кажа неща, които или са били казани, или ще влязат в противоречие с това, което е било казано, бих искал да отбележа, че, въпреки че въпросът формално е изключително важен за България, понеже е принципен... (Шум и реплики)\nКЛАРА МАРИНОВА (от място): Същностно е важен, не формално.\nЗАМЕСТНИК-МИНИСТЪР БОЙКО НОЕВ: Въпреки това аз продължавам да бъда убеден, че правителството е в състояние и е упълномощено, има пълномощия да вземе това решение. Това е мое убеждение и това мое убеждение аз мога да подкрепя и ще стоя на него докрай.\nОБАЖДАТ СЕ ОТ БЛОКА НА БСП: Ти не си член на правителството.\nЗАМЕСТНИК-МИНИСТЪР БОЙКО НОЕВ: Друг е въпросът... (Шум в залата)\nПРЕДСЕДАТЕЛ СНЕЖАНА БОТУШАРОВА: Моля за тишина, колеги.\nЗАМЕСТНИК-МИНИСТЪР БОЙКО НОЕВ: ...дали парламентът в дадения конкретен случай, имайки предвид и емоционалния и оживен дебат, който очевидно тука е протичал вече няколко часа, ЦМ/ЛТ 86.1. ще реши нещо друго.\nЕдно от възможните решения... Аз не мога да предлагам, но това което мисля съвсем експертно е: парламентът може да възложи на правителството отново да вземе решение по въпроса. Това е едно решение. (Недоволство от блока на БСП, възгласи "Продължавай" от блока на СДС)\nЗАМЕСТНИК-МИНИСТЪР БОЙКО НОЕВ: Дами и господа народни представители! Това бяха фактите, под които аз мога да се подпиша и които обуславяха и мотивираха моето и на моите колеги от Министерство на отбраната поведение, когато ние застарахме зад това решение на правителството. Доколко формално такова решение е имало, доколко за него министрите са гласували, но то не е било оформено документално - това е друг въпрос. Аз не мога да взимам отношение по него, защото първо, не бях на заседанието, а беше колегата ми Ханджиев; второ, този въпрос вече придоби силен емоционален заряд. (Оживление)\nТова което, ако ми позволите да кажа лично, ако ми позволите да кажа нещо лично е: обръщам се и към лявата, и към дясната страна на залата, и към центъра. (Силен шум в залата)\nПРЕДСЕДАТЕЛ СНЕЖАНА БОТУШАРОВА: Моля за тишина! Моля ви, колеги!\nЗАМЕСТНИК-МИНИСТЪР БОЙКО НОЕВ: Парламентът, когато вземе в края на краищата съответното решение, би трябвало да има предвид изключителното значение, което това решение ще има за международния авторитет и международните позиции на България. Благодаря ви. (Реплики от блока на БСП, ръкопляскания от блока на СДС)\nПРЕДСЕДАТЕЛ СНЕЖАНА БОТУШАРОВА: Господин Минчев, взимате повече пъти думата. Моля накратко.\nМИНЧО МИНЧЕВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Искам да попитам нещо господин Ноев. Той в качеството си на какъв подписва документи, след като човекът, който замества министъра на отбраната, е Ханджиев? Така че това е твърде странно.\nИ защо говорите за въоръжени сили, тъй като такова понятие в декларацията на Народното събрание няма? Има военни действия. И господин Ноев, Вие като заместник-министър на отбра86.2. ната трябва да знаете, че военно действие се квалифицира тогава, когато техниката излезе от базата и се насочи нанякъде за изпълняване на определена задача.\nОБАЖДАТ СЕ ОТ БЛОКА НА БСП: Той не е служил.\nМИНЧО МИНЧЕВ: Ами да е служил. (Оживление)\nИ трето, как така тези машини ще бъдат без екипаж?\nЗЛАТКА РУСЕВА (от място): А ти откъде знаеш?\nМИНЧО МИНЧЕВ: Бил съм и военен. (Оживление)\nКак ще слязат тези машини от рампата? Да слязат долу без екипаж!? Или може би американците имат по две специалности: един да показва, другият да кара - заедно, едновременно.\nИ накрая аз ще направя едно процедурно предложение:\nГоспожо председател, Вие непрекъснато отклонявате многобройните предложения да бъде гласуван проектът за решение. Предлагам той да бъде подложен на гласуване. (Оживление)\nПРЕДСЕДАТЕЛ СНЕЖАНА БОТУШАРОВА: Господин Минчев, моля Ви справете се с правилника. Трябва да има предложения за прекратяване на разискванията, за прекратяване на заседанието. Няма предложение "Моля гласувайте решението". (Оживление) Освен това има групи, които не са взели отношение.\nГоспожа Петя Шопова има думата, след това господин Мичковски. Ако искат. Казах Ви, че не мога да задължа никого да вземе думата. (Шум в залата)\nНИНО СТАВРОВ (от място): Дайте думата на началника на Генералния щаб.\nПРЕДСЕДАТЕЛ СНЕЖАНА БОТУШАРОВА: Господин генералът е поканен в залата. Да поиска думата. Поканен е, но ако иска думата.\nГоспожа Шопова, имате думата.\nПЕТЯ ШОПОВА: Уважаеми дами и господа народни представители, уважаема госпожо председател! Най-напред бих искала да призова колегите към по-малко емоции и повече разум. И бих искала да не реагираме така бурно на тезата на господин Ноев, а да разсъждаваме върху тази теза и Конституцията на Република България.\nСпоред господин Ноев и според правителството на Република България решението е взето при условията на чл. 105 от Конституцията. Съжалявам, че никой от министрите не го каза, но това 86.3. е очевидно: тогава когато правителството се занимава с проблемите на външната политика на България. Това е всъщност спорът.\nНие обаче, народните представители в дискусията досега смятаме, че се намираме в хипотезата на чл. 84, ал. 1, точка 11. Това е юридическият, политическият и всъщност фактическият спор.\nОт тази гледна точка смятам да продължим дискусията нататък. Правителството въз основа на експертни оценки на Министерство на отбраната и Министерство на външните работи е приело, че понятието войски, което се използва в точка 11 на чл. 84, е неприложимо в случая.\nАз съм от народните представители, които считат, че след като има техника, която може да се използва за войсковите подразделения, това е част от войските и следователно ние сме в хипотезата на точка 11.\nДали е така, дали можем да правим други консултации и дали имаме време за тези консултации, аз не искам да дискутираме тази вечер. Но това е един въпрос съдбоносен за България. Това не е просто техника, която ще отиде за една превантивна дейност, за една превантивна акция. Ние сме за тези превантивни акции, защото всяка страна може да се нуждае от тях. Това е техника, която отива в Македония, която е част от бивша Югославия, а ние, народните представители на Република България, сме заявили, че нито пряко, нито косвено желаем да участваме в решаването на този конфликт.\nСледователно от гледна точка на това наше решение и приемайки, че под войски разбираме и техниката, която ще се ползва от тези войски, ние сме в хипотезата на чл. 84 на Конституцията. Правителството смята нещо различно, но то е под парламентарен контрол. Следователно процедурната възможност, която имаме, е тази вечер въз основа на решението, което предлага народният представител Гинчо Павлов в трите точки, да добавим една четвърта точка, която да гласи: Народното събрание на Република България не се съгласява или се съгласява с предложението на господин Бутрос Гали. И с това да изчерпим въпроса.\nЛично аз смятам, че тази точка 4 трябва да гласи: Не приема предложението на генералния секретар на Организацията на обединените нации. (Единични ръкопляскания от блока на БСП, 86.4. смях от СДС)\nПРЕДСЕДАТЕЛ СНЕЖАНА БОТУШАРОВА: Моля всички предложения за текстове да бъдат депозирани. Господин Гинчо Павлов вече депозира промяна в текста на точка 1.\nГосподин Куртев, имате думата, заповядайте! Извинявайте, господин Мичковски, след това ще Ви я дам. 86.5.\nИВАН КУРТЕВ (СДС): Уважаема госпожо председател, уважаеми народни представители! Проектът за решение, който предлага господин Павлов, се състои от три точки. Той трансформира първата точка, но и така, както е променена, тя фактически повтаря до голяма степен всичко онова, което е казано в чл. 84, ал. 11, точка 1 на Конституцията, поради което смятам, че е излишно да има такава точка в проекта за решение.\nПогледнете го отново и ще видите, че няма нищо там, което да е в повече от казаното в Конституцията, а на всичкото отгоре и по-лошо формулирана. Така че след като имаме Конституция не е необходим този текст.\nТочка втора, според мен, където се говори за военен неутралитет, също не може да бъде гласувана. Принципите на външната политика на Република България са ясно посочени в чл. 24 на Конституцията. Там такова понятие не съществува. Ако ние имаме нужда да обявяваме някакъв неутралитет, какъвто и да е, това може да стане само по предложение на правителството, ако то счете, че е необходимо такова нещо, и тогава гласувайте. Но така да се самосезираме и да си правим предложение и да говорим за някакъв неутралитет, независимо какъв ще бъде, в случая е казано: "България ще се придържа към военен неутралитет", това просто не може да бъде гласувано в пленарна зала. Нямаме никакво основание.\nЗа трета точка се въздържам от всякакъв коментар, защото тя пък е направо несериозна. Ще извинявате, господин Павлов, но "Народното събрание призовава Съвета за сигурност на ООН, гарант и прочие"! Тук наистина се въздържам от коментар.\nПредлагам заместващ текст на проекта за решение, който се надявам да бъде одобрен, защото когато почнахме това заседание и когато бяха направени констатации от господин Савов и от мен за това, че правителството е превишило правата си, че е проявило безотговорност, от всички страни на залата се ръкопляскаше. Щом бяха приети тези констатации, тогава с аплодисменти, ми дават основание от името на парламентарната група на СДС да предложа следния проект за решение, заместващ текст:\n"Решение на Тридесет и шестото Народно събрание\nВъв връзка с установените противоречия между изказванията на заместник-министър председателя Евгений Матинчев, миРД/КП 87/1. министъра на външните работи Станислав Даскалов и съобщенията на Пресцентъра на Министерството на външните работи при вземане на решение по изразеното желание за преминаване на конвой на Организацията на обединените нации през територията на страната Тридесет и шестото Народно събрание на Република България\nПравителството на господин Любен Беров превиши правата си, дадени му от Конституцията, и заблуди Народното събрание. С тези си действия правителството прояви безотговорност и създаде възможност за недоверие между Република България и Организацията на обединетите нации." (Ръкопляскания от блока на СДС)\nПРЕДСЕДАТЕЛ СНЕЖАНА БОТУШАРОВА: Госпожа Дърева иска думата по процедурен въпрос.\nВЕЛИСЛАВА ДЪРЕВА (ПС на БСП, БЛП, ОПТ, ПХЖД, ХРП, СМС,  ФБСМ, НЛП "Стефан Стамболов" и СДПД "Ера-3"): Благодаря Ви, госпожо председател!\nАз предлагам да прекратим дебатите по точка втора и да преминем към гласуване на предложението за решение на господин Гинчо Павлов. Мотивите за моето предложение са следните:\nПовече от очевидно е, че решение на Министерския съвет няма. Няма решение на българското правителство, но според мен има решение на американското правителство и на американския посланик.\nОсвен това аз, аз съм много благодарна на последния оратор, от който ми стана ясно каква е целта на целия този театър, който се разиграва днес тук цял ден.\nПървата цел - дискредитиране на правителството.\nВтората цел - негласуване предложението на колегата Гинчо Павлов.\nИ третата цел - преминаване на конвоите през територията на България.\nЗатова, госпожо председател, аз Ви предлагам да подложите на гласуване моето процедурно предложение - прекратяване на дебатите и гласуване предложението за решение на господин Гинчо Павлов.\nПротивно становище? Господин Васил Михайлов. След това 87/2. се гласува.\nНапомням, съгласно чл. 46, ако се приеме това предложение, но група, неупражнила правото си да използва своето време, може. Ако господин Мичковски... (Шум в залата)\nИмате думата за противно становище.\nВАСИЛ МИХАЙЛОВ (независим): Благодаря Ви, уважаема госпожо председател.\nУважаеми дами и господа народни представители, уважаеми министри! Аз имам противно процедурно становище.\nИскам да кажа, уважаема госпожо председател, че макар проекторешението на господин Гинчо Павлов да е внесено на 8 декември 1992 г., това становище не е разпределено нито на Комисията по национална сигурност (реакция от блока на БСП и коалиция), нито на Комисията по външна политика.\nВ този смисъл, съобразно правилника, би могло да влезе в пленарна зала най-рано след 15 дни. Ние сме длъжни да спазваме правилника за работа на Народното събрание, защото той е нашият закон. Няма вариант, в който да прескачаме наши процедурни решения и правилника на Народното събрание трябва да бъде спазван стриктно.\nТоку-що едно разумно предложение, направено от парламентарната група на Съюза на демократичните сили бе отхвърлено. Ние не сме се запознали с документите. Ние сме длъжни да получим информация и това може да стане. На първо място, както е според правилника, в комисиите по външна политика и по национална сигурност, защото това е изключително важен въпрос.\nАз правя процедурно предложение да се прекратят сегашните дебати. Проекторешението на господин Гинчо Павлов да бъде изпратено на вниманието на двете специализирани комисии, помощни органи на Народното събрание, и едва тогава ние да разглеждаме проекторешението.\nА що се отнася до решението на Министерския съвет, то е или противоконституционно, или не е. Но то е факт и то ще влезе в действие. Правителството ще си носи отговорността в единия или в другия случай.\nБлагодаря ви за вниманието. 87/3.\nПРЕДСЕДАТЕЛ СНЕЖАНА БОТУШАРОВА: Решението е пратено в тези комисии, но те не са дали становище. (Шум и реплики в залата) Пред мен има справка, че е изпращано.\nСега, направено е процедурно предложение за прекратяване на разискванията. Уточнявам. Много моля, правилникът е пред мен. Дори и да се приеме решението, упражняването на правото по ал. 1 не може да засяга правата на парламентарните групи, които не са взели думата. Виждам, че господин Мичковски вдига ръка от одеве (шум и реплики в залата), така че той ще има думата.\nМоля, режим на гласуване. Гласува се предложението да се прекратят разискванията.\nКОНСТАНТИН АДЖАРОВ (от място): Нашата група не си е ползвала времето.\nПРЕДСЕДАТЕЛ СНЕЖАНА БОТУШАРОВА: И вашата група като не е ползвала, ще дам думата на представител от нея. (Шум и реплики в залата)\nМоля, режим на гласуване. Гласува се прекратяване на разискванията. (Реплики от залата) На основание правилника.\nКОНСТАНТИН АДЖАРОВ (от място): Ние не сме си ползвали времето.\nПРЕДСЕДАТЕЛ СНЕЖАНА БОТУШАРОВА: Вижте правилника, господин Аджаров, никой не ви взема правата. Точно дори след прекратяване имате думата да се изкажете. (Шум и реплики в залата) Въпреки всичко имате право. Вижте чл. 46, ал. 2.\nГласували са 203 народни представители, за предложението са 104, против 90, 9 се въздържат.\nПредложението се отклонява. (Бурна реакция от залата)\nГосподин Мичковски има думата от група, която не я е вземала.\nРЕПЛИКИ ОТ ЗАЛАТА: Предложението не се отклонява.\nПРЕДСЕДАТЕЛ СНЕЖАНА БОТУШАРОВА: Предложението се приема, да. (Шум и реплики в залата)\nОт Нов съюз за демокрация...\nСТЕФАН САВОВ (от място): Господин Мичковски не е председател. 87/4.\nПРЕДСЕДАТЕЛ СНЕЖАНА БОТУШАРОВА: Може ли спокойствие в залата.\nПреди вас господин Мичковски искаше думата. (Златимир Орсов иска думата) Ще Ви я дам, господин Орсов. (Шум и реплики в залата)\nКакво става сега? Чакайте, момент.\nЗаповядайте, господин Татарлъ. 87/5.\nИБРАХИМ ТАТАРЛЪ (ДПС): Уважаема председателстваща, уважаеми народни представители, на мен ми се струва, че народните представители не разбраха за какво се гласува.\nПредлагам повторно прегласуване. (Шум и реплики)\nПРЕДСЕДАТЕЛ СНЕЖАНА БОТУШАРОВА: Уважавам искането на господин Татарлъ.\nМоля, режим на гласуване. Прегласува се прекратяването на разискванията.\nМоля, режим на гласуване. Прегласува се решението, направено от госпожа Дърева да се прекратят разискванията по тази точка. (Шум и реплики) Гласували са 214 народни представители, за предложението са 104, против 101, 9 се въздържат.\nОтклонява се предложението за прекратяване на разискванията. (Шум и реплики)\nГосподин Орсов има думата по процедурен въпрос. (Шум и реплики)\nСега ще Ви дам думата.\nЗЛАТИМИР ОРСОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Успокойте се, Ваше превъзходителство!\nПРЕДСЕДАТЕЛ СНЕЖАНА БОТУШАРОВА: Господин Орсов, моля за коректен тон! (Шум и реплики от блока на СДС)\nЗЛАТИМИР ОРСОВ: Уважаеми колеги, тъй като тази вечер събранието трябва да вземе решение по въпроса, който е повдигнат и е предмет на нашето обсъждане, на основание чл. 32, ал. 2 от Правилника за организацията и дейността на Народното събрания правя предложение от 22 часа на 14 април 1994 г. Народното събрание да проведе извънредно заседание с една-единствена точка в дневния ред - разглеждане на проекта за решение, внесен от господин Гинчо Павлов. Да не казвам цялото наименование, мисля, че го идентифицирах достатъчно. (Шум и реплики от блока на СДС)\nПРЕДСЕДАТЕЛ СНЕЖАНА БОТУШАРОВА: Господин Савов, имате думата.\nИмате думата, искахте думата по процедурен въпрос. (Шум и реплики)\nСТЕФАН САВОВ (СДС): Госпожа председателко, преди всичко искам отговор на въпроса, който Ви зададох. МС/ЛТ 88.1.\nГосподин Орсов, член ли е на ръководството на парламентарната група?\nРЕПЛИКИ ОТ БЛОКА НА БСП: Да! Да!\nСТЕФАН САВОВ: Да? Записано ли е това при вас, във вашите...?\nПРЕДСЕДАТЕЛ СНЕЖАНА БОТУШАРОВА: Не, тука нямам документи.\nСТЕФАН САВОВ: Ами вижте!\nНОРА АНАНИЕВА (от място): Заместник-председател е.\nСТЕФАН САВОВ: Заместник-председател? На какво е заместник-председател? (Шум и неразбираеми реплики от блока на БСП)\nРЕПЛИКИ ОТ БЛОКА НА БСП: На Парламентарната група на БСП. (Шум и реплики)\nПРЕДСЕДАТЕЛ СНЕЖАНА БОТУШАРОВА: Имате думата, господин Савов.\nСТЕФАН САВОВ: Аз бих искал госпожа Ботушарова да провери. Това е най-лесното. Тука е канцеларията, там са записани. (Шум и реплики) Разбира се!\nСТЕФАН САВОВ: Аз искам още едно предложение да направя, уважаема госпожа председателко.\nПоканихме началник-щаба да присъства на нашето заседание не за да краси залата, не слагам никакъв сарказъм, а за да чуем неговото мнение.\nСега, по нашия правилник, ние трябва да гласуваме, защото той не е министър, ние трябва да гласуваме да му дадем възможност да се изкаже затова, защото аз видях, че той два пъти вдигаше ръка да се изкаже. Така ли е, господин генерал? (Шум и реплики)\nМоля ви се, ние сме го поканили за това. Но има една стриктна парламентарна, така да се каже, ние го каним, но сега ще трябва да гласуваме да го изслушаме.\nМоля, госпожа председателко, да дадете да гласуваме, за да чуем господин генерал Петров. Защото аз смятам, че ние не можем да останем в тези разисквания, без да чуем мнението на Генералния щаб. (Шум и реплики)\nЗаповядайте, господин Камов.  88.2.\nНИКОЛАЙ КАМОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Правилникът не изисква предложението за извънредно заседание да се прави обезателно от член на ръководството, но ако толкова настоява Парламентарната група на СДС, аз повтарям направеното предложение от името на парламентарната група за извънредно заседание от 22 часа. (Шум и реплики)\nСамо че, уважаеми господа, жал ми е да ви гледам как искате да избягате от позиция по този въпрос. (Възгласи на неодобрение, шум и реплики от блока на СДС)\nТова започна днес сутринта и продължава. Вие не искате да изразите позицията си, която днес може да бъде изразена само с натискане на бутона. (Ръкопляскания от блока на БСП)\nПРЕДСЕДАТЕЛ СНЕЖАНА БОТУШАРОВА: За да може генерал Любен Петров да вземе думата, залата трябва да гласува. (Шум и реплики)\nЗалата трябва да го реши!\nРЕПЛИКИ ОТ БЛОКА НА БСП: Процедура!\nПРЕДСЕДАТЕЛ СНЕЖАНА БОТУШАРОВА: Каква процедура има, защо ни викате?\nЗаседанието е до 22 часа. Извънредно заседание се провежда по предложение до 18 часа. (Шум и реплики)\nЗЛАТИМИР ОРСОВ (от място): До 18 часа само за дневен ред, а не за извънредно заседание!\nПРЕДСЕДАТЕЛ СНЕЖАНА БОТУШАРОВА: Научете правилника както трябва, за да се следва! (Шум и реплики)\nНе е само за дневен ред! Съжалявам! Стига сте писали нови норми!\nКой иска думата? (Шум и реплики в залата)\nКЛАРА МАРИНОВА (от място): Няма да има държава, на която да си посланик!\nНяма да има държава, на която да си посланик, разбираш ли? (Депутати от залата се събират пред трибуната)\nПРЕДСЕДАТЕЛ СНЕЖАНА БОТУШАРОВА: Кой иска думата? (Шум и реплики)\nЗЛАТКА РУСЕВА (встрани от микрофоните): Аз искам думата. (Шум и реплики)\nПРЕДСЕДАТЕЛ СНЕЖАНА БОТУШАРОВА: Моля, заемете местата си! (Шум и реплики, депутатите продължават да стоят около трибу88.3. ната)\nМного моля да не се бъркат неща и функции!\nЗЛАТКА РУСЕВА (встрани от микрофоните): Аз искам думата.\nПРЕДСЕДАТЕЛ СНЕЖАНА БОТУШАРОВА: Госпожа Русева, имате думата. (Шум и реплики)\nЗЛАТИМИР ОРСОВ (встрани от микрофоните): Постави го на гласуване! (Шум и реплики)\nЗащо? Има ли предложение за извънредно заседание? Има.\nЗЛАТКА РУСЕВА (встрани от микрофоните): Обратно на процедурата искам!\nЗЛАТИМИР ОРСОВ (встрани от микрофоните): Къде пише, че до 18 часа? - Член 37, ал. 3 е до 18 часа.\nРЕПЛИКА ОТ БЛОКА НА БСП: Нямате основание да не го поставите на гласуване. (Шум и реплики)\nПРЕДСЕДАТЕЛ СНЕЖАНА БОТУШАРОВА: Госпожа Русева...\nМного моля, заемете местата си, иначе прекъсвам заседанието поради шум и безредие! (Шум и реплики)\nЗаемете си местата! (Звъни)\nПрекъсвам за 5 минути заседанието, поради шум и безредие.\n(21 ч. и 30 м.)\n21 ч. и 35 м.\nПРЕДСЕДАТЕЛ СНЕЖАНА БОТУШАРОВА (звъни): Продължаваме заседанието. Моля, заемете местата си.\nГосподин Карабашев иска думата.\nЗАМЕСТНИК-МИНИСТЪР ПРЕДСЕДАТЕЛ ВАЛЕНТИН КАРАБАШЕВ: Благодаря Ви, госпожо председател. (Шум в залата)\nБих искал да ме чуят уважаемите депутати.\nЗАМЕСТНИК-МИНИСТЪР ПРЕДСЕДАТЕЛ ВАЛЕНТИН КАРАБАШЕВ: Уважаеми дами и господа народни представители! Искам да се обърна към вас с една молба и едно предложение. Вие фактически водите една дискусия по един жизненоважен за страната въпрос, без да бъде представено пред вас официалното становище на Министерския съвет по този въпрос. Това, което досега беше изразено от представители на Министерския съвет, не беше нищо друго освен разказ за нашите действия по време на заседанието на Министерския съвет днес сутринта.\nПреди малко с господин Матинчев свикахме заседание на Министерския съвет в 11 часа, на което ще преразгледаме, т.е. ще обсъдим още веднъж този проблем и ще внесем в Народното събрание онова, което ще предложи Министерският съвет.\nМинистерският съвет е колективен орган и тук нито господин Матинчев, нито аз или някой от другите министри може, без да се е събрал Министерският съвет, да отстоява някаква позиция в хода на тази дискусия.\nЗатова още веднъж ви моля и предлагам: дайте възможност на Министерския съвет да се събере, да обсъди от всички страни този въпрос и да направи съответните предложения пред Народното събрание във време, което вие решите.\nБлагодаря. (Частични ръкопляскания в цялата зала)\nПРЕДСЕДАТЕЛ СНЕЖАНА БОТУШАРОВА: Госпожица Русева има думата.\nЗЛАТКА РУСЕВА (СДС): Уважаема госпожо председател, уважаеми народни представители! Виждаме какво е състоянието на Народното събрание в момента. Виждаме и предложенията, които валят едно след друго. СБ/КП 89/1.\nНашата парламентарна група, за да си изработи становището, иска 20 минути почивка.\nПРЕДСЕДАТЕЛ СНЕЖАНА БОТУШАРОВА: Госпожа Ананиева ще взема ли думата? (Шум и викове в залата)\nДавам 20 минути почивка и закривам заседанието. (Звъни)\n(Закрито в 21 ч. и 41 м.)